title: Fran Drescher

text: Drescher ja Jacobson erosivat vuonna 1996, ja heidän avioeronsa myönnettiin vuonna 1999. Heillä ei ollut lapsia. Drescher on työskennellyt HLBT-oikeuksien aktivistina Jacobsonin tullessa ulos kaapista. Drescher on kertonut avioeron ensisijaiseksi syyksi hänen tarvettaan muuttaa suuntaa elämässään. Avioeron jälkeen Drescher tapaili 16 vuotta häntä nuorempaa miestä. Drescher kertoi, että parisuhde auttoi häntä voittamaan syöpä, ja Drescher käytti tätä suhdetta inspiraationa sitcomin "Mutsin kyydissä" luomiseen. Drescher ja Jacobson ovat pysyneet ystävinä ja liikekumppaneina avioeron jälkeen.


title: Fran Drescher

text: Tammikuussa vuonna 1985 kaksi aseistautunutta ryöstäjää murtautui Drescherin ja Jacobsonin Los Angelesissa sijainneeseen asuntoon. Toinen heistä penkoi heidän kotinsa ja toinen raiskasi Drescherin ja hänen ystävänsä aseella uhaten. Jacobsonin kimppuun oli hyökätty ja hänet sidottiin. Jacobson pakotettiin todistamaan koko tapahtunut. Drescheriltä kesti monta vuotta toipua tapahtuneesta; häneltä meni vielä kauemmin myöntää tapahtunut lehdistölle. Hän kertoi Larry Kingin haastattelussa, että vaikka kokemus oli traumaattinen, hän kuitenkin löysi tapoja muuttaa sitä jollakin tavalla positiiviseksi. Kirjassaan "Cancer Schmancer" (2002) näyttelijätär kirjoitti: "Koko elämäni on vaihdellut negatiivisen ja positiivisen välillä." Drescherin raiskaaja, joka oli ehdonalaisessa vapaudessa rikoksen aikaan, palautettiin vankilaan ja hänet tuomittiin kahteen elinkautiseen.


title: Fran Drescher

text: Kahden vuoden oireilun ja väärien diagnoosien jälkeen Drescher otettiin Los Angelesin Cedars Sinai Hospitaliin 21. kesäkuuta vuonna 2000 tohtorien diagnosoitua häneltä kohtusyövän. Drescherille tehtiin välittömästi sairauden hoitamisen kannalta radikaalinen kohdunpoisto. Drescher sai terveen paperit eikä leikkauksen jälkeistä hoitoa tilattu.


title: Fran Drescher

text: Drescher kirjoitti kokemuksistaan toisessa kirjassaan "Cancer Schmancer", joka julkaistiin vuonna 2002. Hänen kirjansa tarkoituksena on nostaa tietoisuutta miehille ja naisille syövän varhaisvaroitusmerkeistä.


title: Fran Drescher

text: Drescher perusti kansainvälisen "Cancer Schmancer Movementin" 21. kesäkuuta vuonna 2007 oltuaan seitsemän vuotta terveenä. Tämä yleishyödyllinen järjestö on omistautunut asialle, jossa kaikkien naisten syövät tulisi diagnosoida syövän ensimmäisen vaiheen aikana, jolloin syöpä on kaikista vaiheista parannettavissa. Drescher juhli kymmenettä vuotta terveenä 21. kesäkuuta vuonna 2010.


title: Fran Drescher

text: Drescherin tavoitteena on elää niin kauan, että naisten kuolleisuusluvut putoavat naisten terveydenhuollon parannuttua ja syövän varhaisen havaitsemisen kasvettua.


title: Fran Drescher

text: Suorapuheisena terveydenhuollon puolestapuhujana Drescher sai Washingtonissa yksimielisen hyväksynnän H.R. 1245:lle, joka tunnetaan myös nimellä Johannan laki. Drescher on hyväksytty Congressional Recordiin.


title: Fran Drescher

text: Goli Ameri nimitti demokraattisen Drescherin Yhdysvaltain diplomaatiksi 8. syyskuuta vuonna 2008. Drescherin virallinen arvonimi on "Public Diplomacy Envoy for Women's Health Issues". Matkustellen ympäri maailmaa Drescher tukee Yhdysvaltain julkisen diplomatian pyrkimyksiä, johon kuuluvat työskentely terveysjärjestöjen kanssa, lisätä tietoisuutta naisten terveysongelmiin liittyvissä kysymyksissä, syövän tietoisuuteen ja havaitsemiseen, ja potilaiden valtuuttamiseen ja asianajoon. Drescherin ensimmäinen matka oli syyskuun lopussa, ja matkan pysähdyspaikkoina olivat Romania, Unkari, Kosovo ja Puola.


title: Fran Drescher

text: Drescher on palkittu John Wayne Instituten Woman of Achievement Awardilla, Gilda Awardilla, City of Hope Woman of the Year Awardilla, Hebrew University Humanitarian Awardilla ja Albert Einstein College of Medicine’s Spirit of Achievement Awardilla.


title: Fran Drescher

text: Viimeksi Drescheriä kunnioitettiin City of Hope Spirit of Life Awardilla, jonka hänelle myönsi senaattori Hillary Clinton.


title: Fran Drescher

text: Drescher oli kunniavieraana "Dancer Against Cancer" -hyväntekeväisyystapahtumassa, joka pidettiin Hofburgin palatsissa Itävallan Wienissä 10. huhtikuuta 2010. "Dancer Against Cancerissa" Drescherille myönnettiin ensimmäinen My Aid Award hänen saavutuksistaan syövän ennaltaehkäisemisen ja kuntoutuksen tukijana.


title: Nanny

text: Nanny on vuosina 1993–1999 Yhdysvalloissa tehty tilannekomediasarja, jonka pääosassa nähtiin muun muassa Fran Drescher. Sarjan tunnusmusiikin on säveltänyt ja esittää Ann Hampton Callaway.


title: Nanny

text: Tavallisesta työläisperheestä kotoisin oleva "Fran Fine", joka on äskettäin saanut potkut poikaystävältään, lähtee myymään kosmetiikkaa rikkaaseen kortteliin. Hän ilmestyy rikkaan, englantilaisen Broadway-tuottajan, "Maxwell Sheffieldin" oven taakse. Sheffield saa idean palkata Franin hoitamaan kolmea lastaan, Maggieta, Brightonia ja Gracea, koska hän on yksinhuoltaja, eikä voi pitää heitä silmällä.


title: Nanny

text: Fran antaa lapsille kyseenalaisia neuvoja ja pari kertaa Maxwell erottikin tämän, mutta otti hoitajan aina takaisin, koska hän lapsineen olivat kiintyneet naiseen. Fran oli aina ollut kiinnostunut Maxwellistä, mutta mies ei ollut tajunnut sitä. Franin kanssa Maxwellin huomiosta ja rakkaudesta kilpaili C.C. Babcock, Maxwellin liikekumppani. Maxwellin hovimestari Niles pilkkasi aina C.C:tä, mutta tajusi lopulta, että hän vain pitää hänestä. Lopulta sarjan lopussa monen vastoinkäymisen ja onnenpotkun jälkeen lähentyneet Max ja Fran menevät naimisiin, sen jälkeen kun Maxwellin kuolleen vaimon aave antaa siihen luvan. Fran ja Maxwell saavat kaksoset.


title: Nanny

text: Nannyä on esitetty yli 80:ssä eri maassa, ja sarjasta on tehty myös useita paikallisia versioita, kuten "Maja prekrasnaja njanja" Venäjällä, jota Nelonen lähetti tammikuusta 2010 alkaen arkipäivisin nimellä Venäläinen Nanny. Versiot ovat noudattaneet Yhdysvaltalaista alkuperäisversiota usein hyvin tarkasti, mutta joissakin maissa sarjaa on muutettu paikalliseen kulttuuriin sopivaksi.Sarjan jaksoissa ovat vierailleet muun muassa Ray Charles, Elizabeth Taylor, Cher, Donald Trump, Tracy Nelson ja Pamela Anderson.


title: Neil Sedaka

text: Neil Sedaka (s. 13. maaliskuuta 1939 Brooklyn, New York) on yhdysvaltalainen poplaulaja, -pianisti ja lauluntekijä. Hän kirjoitti yhteistyössä Howard Greenfieldin kanssa useita hittikappaleita itselleen ja muille esiintyjille.


title: Neil Sedaka

text: Sedakan isä oli turkkilaissyntyinen sefardijuutalainen ja äiti aškenasijuutalainen.


title: Neil Sedaka

text: Connie Francisille kirjoitettu ”Stupid Cupid” (1958) oli menestys, ja pian Sedaka sai sooloartistina sopimuksen RCA Recordsilta. Hänen kuuluisimpia hittejään ovat ”Oh! Carol” (1959), ”Calendar Girl” (1960), ”Happy Birthday Sweet Sixteen” (1961) ja ”Breaking Up Is Hard to Do” (1962). Myöhemmällä urallaan Sedaka on muun muassa tehnyt yhteistyötä Abban ja Elton Johnin kanssa.


title: Neil Sedaka

text: Sedaka on menestyksekkäästi jatkanut uraansa näihin päiviin asti. Hänellä on tähti Hollywood Walk of Famella, ja hän pääsi vuonna 1983 Songwriters Hall of Fameen. Hänellä on vaimonsa Leban kanssa kaksi lasta.


title: Ileana Cotrubaș

text: Ileana Cotrubaș (s. 9. kesäkuuta 1939 Galați) on romanialainen oopperalaulaja. Hän on äänialaltaan sopraano ja aloitti uransa 1960-luvulla.


title: Ileana Cotrubaș

text: Cotrubaș muutti vuonna 1952 Bukarestiin. Hän debytoi siellä vuonna 1964. Muun muassa voitto ’s-Hertogenboschin laulukilpailussa vuonna 1965 toi hänelle lukuisia kansainvälisiä esiintymisiä.


title: Ileana Cotrubaș

text: Cotrubașin ensimmäinen esiintyminen Britanniassa tapahtui 1969. Hän sai Wienin valtionoopperalta kolmen vuoden sopimuksen 1970 ja teki oopperadebyyttinsä Yhdysvalloissa vuonna 1973. Hän esiintyi lisäksi muun muassa La Scalassa ja ensi kertaa Metropolitan-oopperassa 23. maaliskuuta 1977.


title: Ileana Cotrubaș

text:
Vaikka Cotrubaș on vetäytynyt julkisesta laulamisesta, hän on yhä saanut mainetta opettamalla lupaavia nuoria laulajia.
Bukarestin kaupunki nimitti hänet kunniakansalaiseksi vuonna 1992.


title: Luis Barragán

text: Luis Barragán (9. maaliskuuta 1902, Guadalajara - México, 22. marraskuuta 1988) oli 1900-luvun merkittävin meksikolainen arkkitehti. Vuonna 1980 hänestä tuli toinen Pritzker-palkinnon voittaja.


title: Alfred Brendel

text: Alfred Brendel (s. 5. tammikuuta 1931) on itävaltalainen pianisti.


title: Alfred Brendel

text: Brendel syntyi Tšekkoslovakiassa ja muutti Zagrebiin, myöhemmin Graziin. Hän sai lapsuutensa aikana satunnaista pianonsoiton opetusta.


title: Alfred Brendel

text: Brendel jatkoi toisen maailmansodan jälkeen pianonsoittoa ja myös sävelsi ja maalasi. Hän osallistui Edwin Fischerin ja Eduard Steuermannin mestariluokkiin, mutta jäi suurilta osin itseoppineeksi.


title: Alfred Brendel

text: Brendel piti ensimmäisen julkisen resitaalinsa Grazissa 17-vuotiaana. Hän sijoittui neljänneksi Bolzanon Ferruccio Busoni -pianokilpailussa Italiassa vuonna 1949 ja muutti seuraavana vuonna Wieniin.


title: Alfred Brendel

text: Brendel teki ensimmäisen levytyksensä 21-vuotiaana Sergei Prokofjevin viidennestä pianokonsertosta. Muuten hän on levyttänyt mm. kaikki Ludwig van Beethovenin pianosonaatit sekä Franz Lisztin, Johannes Brahmsin, Robert Schumannin ja Franz Schubertin tuotantoa. Hän on saanut kiitosta myös Frédéric Chopinin poloneesien levytyksistään.


title: Alfred Brendel

text: Marraskuussa 2007 Brendel ilmoitti itävaltalaisen Kleine Zeitung -lehden haastattelussa, että hän konsertoi viimeisen kerran vuoden 2008 joulukuussa Wienissä.


title: Reiko Aylesworth

text: Reiko Aylesworth (s. 9. joulukuuta 1972 Chicago, Illinois, Yhdysvallat) on yhdysvaltalainen näyttelijä, joka tunnetaan parhaiten roolistaan Michelle Desslerinä yhdysvaltalaisessa televisiosarjassa "24". Aylesworth on taustaltaan osittain japanilainen; hänen etunimensäkin tulee japanista ja tarkoittaa ”kiitollisuuden lasta”.


title: Reiko Aylesworth

text: Aylesworth aloitti näyttelemisen 13-vuotiaana. Myöhemmin hän sai Rebecca Lewisin roolin amerikkalaisessa saippuasarjassa "One Life to Live". Hän on vieraillut lukuisissa televisiosarjoissa, kuten "Kova laki", "C.S.I.", "Ed", "Teho-osasto", "Lost" ja "Damages" sekä elokuvissa "Sinulle on postia" ja "Man on the Moon".


title: Reiko Aylesworth

text: Aylesworth haki Nina Myersin roolia sarjassa "24", mutta osan sai Sarah Clarke. Sen jälkeen hän haki Kate Warnerin roolia, mutta sen puolestaan sai Sarah Wynter. Tuottajat kuitenkin tarjosivat hänelle osaa CTU:n agentti Michelle Desslerinä. Aylesworth liittyi sarjaan toisella tuotantokaudella ja oli mukana, kunnes hänen roolihahmonsa kirjoitettiin ulos viidennellä kaudella. Hän on myös näytellyt sotilas Kelly O’Brienia elokuvassa "Aliens vs. Predator 2".


title: 1. Kaukoidän rintama

text: 1. Kaukoidän rintama oli Puna-armeijan toisen maailmansodan rintama, joka muodostettiin 5. elokuuta 1945 Karjalan rintamasta. 1. lokakuuta 1945 siitä tehtiin rannikon sotilaspiiri. Rintaman komentajana toimi Neuvostoliiton marsalkka Kirill Meretskov.


title: 1. Kaukoidän rintama

text: 1. Kaukoidän rintama muodostettiin viimeistä Puna-armeijan toisen maailmansodan hyökkäystä varten japanilaisia joukkoja vastaan Mantšuriassa 9. elokuuta. Hyökkäyssuunnitelman mukaisesti Transbaikalin rintama hyökkäsi Mongolian suunnalta, 1. Kaukoidän rintama meren suunnalta ja 2. Kaukoidän rintama pohjoisesta. Tavoitteeksi asetettiin japanilaisen armeijan lyöminen sekä Sahalinin saaren eteläosan ja Kuriilien saarten miehittäminen. Hyökkäykseen osallistui yli 1,5 miljoonaa sotilasta, 3 900 lentokonetta, 5 500 panssarivaunua ja 26 000 tykkiä.


title: 1. Kaukoidän rintama

text: Taistelu ehti kestää vain noin viikon ennen kuin Japanin keisari Hirohito esitti maan antautumisen 15. elokuuta. Puna-armeija oli tuolloin työntynyt jo syvälle Mantšuria ja jatkoi etenemistään ilman vastarintaa miehittäen Shenyangin, Qiqiharin ja Changchunin elokuun 20. mennessä. Puna-armeija pidätti myös Mantšurian (ja entisen Kiinan) keisarin Pu Yin.


title: Etelävenäjänkoira

text: Etelävenäjänkoira () on Venäjältä kotoisin oleva koirarotu. Se kuuluu FCI:n roturyhmään 1. Etelävenäjänkoira on kaukasiankoiran ja keskiaasiankoiran ohella yksi Venäjän kolmesta ovtšarka-rodusta.


title: Etelävenäjänkoira

text: Etelävenäjänkoirat ovat luonteeltaan itsenäisiä, älykkäitä, itsepäisiä, hallitsevia ja uskollisia. Niillä on hyvin vähän ns. miellyttämisen halua, mutta ne voivat silti olla hyvin rakastavia ja helliä. Ne eivät sopeudu kerrostaloihin kovin hyvin, vaan tarvitsevat vahdittavan alueen kuten omakotitalon pihan. Myös nuorena sosiaalistaminen ja kunnon tapakasvatus ovat ehdottoman tärkeitä.


title: Etelävenäjänkoira

text: Rodun kasvattaminen Tanskassa on ollut kiellettyä vuodesta 2010.


title: Säletekniikka

text: Säletekniikka oli kivikautinen työkalujen valmistustapa, jossa työkaluja tehtiin keskuskivestä eli ytimestä isketyistä litteistä säleistä. Tämä oli nykyihmisen luoma tapa, ja ilmestyi myöhäispaleoliittisella kaudella.


title: Säletekniikka

text: Säletekniikan vastakohta on ydintekniikka, jossa kivityökalu tehtiin ydinkiveä työstämällä. Afrikassa ja Lähi-idässä löydöissä on nähtävissä asteittaista siirtymistä säletekniikan käyttöön. Eurooppaan se tuli äkkiä nykyihmisen mukana noin 40 000 vuotta sitten. Säletekniikka lienee kehittynyt asteittain itäisessä ja eteläisessä Afrikassa ehkä jo 100 000–90 000 vuotta sitten, josta se levisi pohjoiseen. Varhaisia alkeellisia säletyökaluja on löydetty Klasiesin luolasta 100 000 vuoden takaa, ja kehittyneempiä tehtiin jo 90 000 vuotta sitten. Säletekniikka kehittyi myöhemmin mikroliittiperinteeksi.


title: Säletekniikka

text: Libyassa Kyrenaikan niemimaalla oli noin 60 000 vuotta sitten säletekniikkaan perustunutta Aurignacin kulttuurin edeltäjää. Libyaan palasi vanha Levalloisin tekniikka muualta tulleiden mukana. Myöhempi mikroliittiperinne levisi sinne 40 000–35 000 vuotta sitten..


title: 2. Kaukoidän rintama

text: 2. Kaukoidän rintama oli Puna-armeijan toisen maailmansodan rintama, joka muodostettiin 5. elokuuta 1945 Kaukoidän rintamasta. 1. lokakuuta 1945 siitä tehtiin Kaukoidän sotilaspiiri. Rintaman komentajana toimi armeijankenraali Maksim Purkaev.


title: 2. Kaukoidän rintama

text: 2. Kaukoidän rintama muodostettiin viimeistä Puna-armeijan toisen maailmansodan hyökkäystä varten japanilaisia joukkoja vastaan Mantšuriassa 9. elokuuta. Hyökkäyssuunnitelman mukaisesti Transbaikalin rintama hyökkäsi Mongolian suunnalta, 1. Kaukoidän rintama meren suunnalta ja 2. Kaukoidän rintama pohjoisesta. Tavoitteeksi asetettiin japanilaisen armeijan lyöminen sekä Sahalinin saaren eteläosan ja Kuriilien saarten miehittäminen. Hyökkäykseen osallistui yli 1,5 miljoonaa sotilasta, 3 900 lentokonetta, 5 500 panssarivaunua ja 26 000 tykkiä.


title: 2. Kaukoidän rintama

text: Taistelu ehti kestää vain noin viikon ennen kuin Japanin keisari Hirohito esitti maan antautumisen 15. elokuuta. Puna-armeija oli tuolloin työntynyt jo syvälle Mantšuria ja jatkoi etenemistään ilman vastarintaa miehittäen Shenyangin, Qiqiharin ja Changchunin elokuun 20. mennessä. Puna-armeija pidätti myös Mantšukuon (ja entisen Kiinan) keisarin Pu Yin.


title: Pijnacker-Nootdorp

text: Pijnacker-Nootdorp on kunta Etelä-Hollannin provinssissa, Alankomaissa. Asukkaita kunnassa on 45 791 (31.12.2008) ja väestötiheys on 1 219 as./km². Pinta-alaa kunnalla 38,6 neliökilometriä, josta vettä on 1,05 km². Kunta syntyi, kun Pijnacker ja Nootdorp yhdistyivät vuonna 2002.


title: Pijnacker-Nootdorp

text: Pijnacker-Nootdorpin kunta sisältää seuraavat kaupungit ja kylät: Delfgauw, Nootdorp, Pijnacker ja osia vastarakennetusta Ypenburgista.


title: Pijnacker-Nootdorp

text: Pikaraitiotielinja RandstadRail yhdistää kunnan muun muassa Haagiin ja Zoetermeeriin.


title: Kaukoidän rintama

text: Kaukoidän rintama oli Puna-armeijan toisen maailmansodan rintama, joka muodostettiin 14. tammikuuta 1941. 4. elokuuta 1945 se nimettiin uudelleen 2. Kaukoidän rintamaksi.


title: Ruostepyrstö

text: Ruostepyrstö ("Cercotrichas galactotes") on sieppojen heimoon kuuluva varpuslintu.


title: Ruostepyrstö

text: Ruostepyrstön pituus 15–17 cm ja paino 20–25 g. Se on satakielen kokoinen mutta vaaleampi. Naamassa on valkoisia ja tummia raitoja. Pitkä pyrstö on ruosteenpunainen, ja sen ollessa levitettynä kärjessä näkyy mustavalkoinen kuvio. Lintu oleskelee paljon maassa, kohauttelee alituiseen siipiään ja nostelee pyrstöään. Sukupuolet ovat samanvärisiä ja -kokoisia.


title: Ruostepyrstö

text: Vanhoilla linnuilla on täydellinen sulkasato talvehtimisalueella, nuorilla vain osittainen.


title: Ruostepyrstö

text: Lajista tunnetaan viisi alalajia: läntinen "C. g. galactotes", Välimeren itäpään "C. g. syriacus", Keski-Aasian "C. g. familiaris", Saharan alueen "C. g. minor" ja Itä-Somalian "C. g. hamertone".


title: Ruostepyrstö

text: Lajin pesimäalue ulottuu Espanjasta ja Pohjois-Afrikasta Pakistaniin ja Kazakstaniin. Saharan eteläpuolella on pieniä erillispopulaatioita, jotka ovat paikkalintuja. Muuttolintu, joka talvehtii Afrikassa Saharan eteläpuolella. Euroopan populaation kooksi arvioidaan 63 000–190 000 yksilöä. Suomessa laji on tavattu toistaiseksi kaksi kertaa, 27.5.1995 Pyhtäällä ja 8.7.2016 Raumalla.


title: Ruostepyrstö

text: Ruostepyrstön elinpaikkoja ovat kuivat puoliavoimet pensaikkoiset maat, marja- ja hedelmätarhat sekä pensasaidat.


title: Ruostepyrstö

text: Lintu rakentaa pesänsä pensaaseen tai matalalle tiheään puuhun parin metrin korkeudelle. Se on löyhästi ruohonkorsista, risuista ja juurista rakennettu, ja usein rakennusaineena on käytetty käärmeennahkaa. Naaras munii 4–5 munaa, joita se hautoo noin 13 päivää. Molemmat emot huolehtivat poikasista, jotka jättävät pesän tavallisesti 12–13 päivää vanhoina. Lajilla on kaksi pesyettä kesän aikana.


title: Ruostepyrstö

text: Ruostepyrstöt syövät hyönteisiä ja muita pieniä selkärangattomia, joita se etsii pääasiassa maasta; harvemmin hedelmiä ja marjoja.


title: Myllykangas (Alajärvi)

text: Myllykangas on noin 350 asukkaan kylä Alajärven kaupungissa Etelä-Pohjanmaalla. Kylä sijaitsee Sinisen tien, valtatien 16 varrella, noin 11 kilometriä länteen Alajärven keskustasta.


title: Myllykangas

text: Myllykangas voi tarkoittaa seuraavia:


title: Lontoon suuri palo

text: Lontoon suuri palo () oli tulipalo, joka hävitti Lontoon keskustaa vuoden 1666 syyskuun toisen ja viidennen päivän välillä. Palo tuhosi Lontoon Cityn keskiaikaiset osat roomalaisaikaisen muurin sisäpuolella, mutta ei yltänyt Westminsterin aristokraattiseen osaan (nykyiseen West Endiin) eikä esikaupunkien slummeihin. Palo hävitti 13 200 taloa, 87 tavallista kirkkoa ja St Paulin katedraalin. On arvioitu, että kaupungin 80 000 asukkaasta 70 000 menetti kotinsa palossa. Kuolonuhrien määrä on tuntematon, mutta sen arvioidaan yleensä olleen melko pieni. Palo alkoi Thomas Farrinerin leipuriliikkeestä Pudding Lanella keskiyön jälkeen sunnuntaina 2. syyskuuta ja levisi nopeasti.


title: Lontoon suuri palo

text: Palo vaikutti aluksi rajoittuvan muutamaan lähitaloon. Kun ihmisille selvisi että tuuli painoi tulen lähirakennuksiin piti herättää tuolloinen pormestari Thomas Bloodworth, jolta tarvittiin lupa rakennusten purkamiseen. Bloodworth ei halunnut purkaa rakennuksia ilman omistajien suostumusta ja totesi vaarattomaksi olettamastaan palosta: "Joku nainen voisi pissiä sen sammuksiin" ja meni nukkumaan.


title: Lontoon suuri palo

text: Palo aiheutti vakavia yhteiskunnallisia ja taloudellisia ongelmia. Sen jälkeen tehtiin radikaaleja suunnitelmia koko kaupungin siirtämisestä muualle, mutta lopulta Lontoo uudelleenrakennettiin täsmälleen paloa edeltäneeseen asemakaavaan.


title: Lontoon suurpalo

text: Lontoon palo, Lontoon suuri palo tai Lontoon suurpalo voi viitata ainakin seuraaviin tapahtumiin:


title: Luettelo Campeonato Acreanon voittajista

text: Tämä on luettelo Campeonato Acreanon voittajista.


title: Kumilan pysäkki

text: Kumilan pysäkki () oli rautatieseisake Pöytyän kunnan Kumilan kylässä. Liikennepaikka sijaitsi rataosalla nykyisten Kyrön ja Loimaan rautatieasemien välisellä osuudella, noin 50 kilometrin päässä Turun päärautatieasemalta.


title: Kumilan pysäkki

text: Alun perin Kumilaan rakennettiin Knut Nylanderin suunnitelmien mukainen pieni, kaksihuoneinen pysäkkirakennus. Rakennus siirrettiin alkuperäiseltä paikaltaan vuonna 1934, ja se siirrettiin uudelleen vuonna 1980 Jokioisten Museorautatielle, jossa se on edelleen käytössä Jokioisten aseman asiakaspalvelu- ja liikenteenohjaustilana.


title: Kumilan pysäkki

text: Pysäkkirakennuksen tilalle siirrettiin vuonna 1934 Hangon–Hyvinkään rautatieltä Thure Hellströmin suunnittelema vahtitupa. Rakennus purettiin 1999.


title: Peipposenrinne

text:
Peipposenrinne on Kuopion kaupunginosa, joka sijoittuu osittain Puijon selänteen kaakkoiseen reunaan sekä tätä vastapäätä olevan Inkilänmäen alueelle. Matkaa keskustaan on pari kilometriä.
Inkilänmäki-Peipposenrinne(-Pihlajalaakso) -suuralueella asuu 2 600 asukasta. Asukkaiden keski-ikä on korkea.


title: Peipposenrinne

text: Pihlajalaakson täydennysrakentamisalueen rakentaminen alkaa vuonna 2010. Pihlajalaaksoon valmistuu 450 asuntoa yhteensä 1 200 asukkaalle.


title: Baltian rintama

text: Baltian rintama oli puna-armeijan toisen maailmansodan rintama, joka muodostettiin 10. lokakuuta 1943 Brjanskin rintamasta. 20. lokakuuta 1943 se uudelleennimettiin 2. Baltian rintamaksi. Rintaman komentajana toimi armeijankenraali Markian Popov.


title: World Boxing Council

text: World Boxing Council (WBC) on ammattilaisnyrkkeilyjärjestö, joka järjestää nyrkkeilyn maailmanmestaruusotteluita. Liiton päätoimisto sijaitsee Meksikossa ja sen puheenjohtaja on Jose Sulaiman. WBC:een kuuluu 161 jäsenmaata. Se on yksi neljästä suuresta maailmanlaajuisesta ammattilaisnyrkkeilyjärjestöstä.


title: World Boxing Council

text: WBC:n perustivat 14. helmikuuta 1963 Méxicossa kaksitoista jäsenmaata: Yhdysvallat, Argentiina, Iso-Britannia, Ranska, Meksiko, Filippiinit, Panama, Chile, Peru, Venezuela, Puerto Rico ja Brasilia. Perustamistapaamisen koollekutsujana toimi Meksikon presidentti Adolfo López Mateos. Tarve kansainvälisen nyrkkeilyliiton perustamiselle oli 60-luvulle tultaessa kasvanut suureksi, sillä lajin suosio laajeni jatkuvasti, mutta eri maiden nyrkkeilyjärjestöt eivät pystyneet tekemään laajaa yhteistyötä.


title: WBC

text: WBC on lyhenne, joka voi tarkoittaa seuraavia:


title: Levänen

text: Levänen on kaupunginosa noin kuuden kilometrin päässä Kuopion keskustasta etelään. Alue on rakennettu pääosin 1970-luvulla ja siellä on runsaasti kerros-, rivi- ja omakotitaloja. Leväsellä on asukkaita noin 1 200. Vuonna 2015 kaupunki kirjasi Leväsen ja Pienen Neulamäen (Neulalampi) väestöksi kirjattiin yhteensä 1 382 henkeä. Sen väestö on keskimääräistä nuorempaa: hieman vajaa neljännes on lapsia ja nuoria.


title: Levänen

text: Rauhalahden kylpylähotelli ja kaupungin leirintä- ja matkailukeskus sijaitsevat Leväsen kaupunginosassa. Alueella sijaitsevat myös Kauppapaikka Herman sekä huonekalu- ja sisustusmyymälöiden kauppakeskitymä Cantti. Alueella oli noin 2 000 työpaikkaa (1.1.2008). Suurempi päivittäistavarakaupan kauppakeskus Kolmisoppi sijaitsee Leväsen lähistöllä valtatie 5:n länsipuolelle Neulalammen kaupunginosassa.


title: Beltane

text: Beltane tai Beltaine ("Bealtane", "Bealtaine") on kelttiläinen kevätjuhla, jota juhlittiin toukokuun alussa. Beltane tarkoittaa suunnilleen ”hyvä tuli”. Se oli toinen kelttien pääjuhla samhainin ohella. Juhlan aikana sytytettiin kokkotulia, joiden uskottiin edistävän karjan hedelmällisyyttä. Juhlan perinneruokana olivat suuret kaura- tai ohrakakut.


title: Beltane

text: Nykyisin Beltanea juhlivat 1. toukokuuta muun muassa monet uuspakanat, kuten wiccat ja aasainuskoiset. Suomessa vastaava tapa on helavalkeat eli helajuhla tai toukojuhla.


title: Beltane

text: Beltane on wiccalaisen kalenterin toiseksi tärkein sapatti heti Samhain jälkeen. Beltane on myös karkauspäivä, jolloin elävien ja kuolleiden maailman välisen rajan ajatellaan olevan ohuimmillaan. Jumalattaren ja Jumalan liiton myötä sapatti on myös tärkeä hedelmällisyysjuhla. Beltane on wiccalaisten keskuudessa suosittu hetki häämenoille eli Kätten yhteenliittämiselle.


title: Kettulanlahti

text: Kettulanlahti on Kuopion 16. kaupunginosa noin neljä kilometriä keskustasta pohjoiseen. Sen eteläpuolella on Rahusenkangas, lännessä Puijo ja luoteessa Päiväranta. Pohjoisessa ja idässä kaupunginosa rajoittuu Kallaveteen.


title: Kettulanlahti

text: Kettulanlahti on 1960- ja 1970-luvuilla Kallaveden rantaan rakennettu omakotialue. Alueella on oma ala-aste, Kettulan koulu. Alueella toimi myös oma Kettulan kirjasto, mutta se lakkautettiin kesäkuussa 2014.


title: Kettulanlahti

text: Kettulanlahden alueelle on sijoittunut noin 900 työpaikkaa. Alueen läheisyydessä on Päivärannan K-Citymarket.


title: Albert Einsteinin aivot

text: Albert Einsteinin aivot ovat olleet huomattavan tieteellisen tutkimuksen ja spekulaation kohteena. Ne poistettiin heti Einsteinin kuolemaa seuranneiden tuntien aikana, ja aivot ovat saaneet osakseen huomiota Einsteinin suuren neron maineen ansiosta.


title: Albert Einsteinin aivot

text: Einsteinin aivot on säilytetty tähän päivään saakka. Ei ole täysin selvää, onko näin tehty Einsteinin luvalla vai vastoin hänen tahtoaan. Ronald Clarkin elämäkertateoksessa vuodelta 1971 ilmoitetaan Einsteinin toivoneen hänen aivojensa päätymistä tieteellisen tutkimuksen kohteeksi ja ruumiin tuhkausta. Väitteen todenperäisyys on kuitenkin myöhemmissä tutkimuksissa asetettu kyseenalaiseksi.


title: Albert Einsteinin aivot

text: Einsteinin ruumiinavauksen suoritti patologi Thomas Harvey poisti Einsteinin aivot, ennen kuin tämän kuolemasta oli kulunut seitsemän tuntia. Hän tutki aivot, mutta vastoin odotuksia hän ei löytänyt mitään normaalista poikkeavaa. Einsteinin aivot nousivat julkisuuteen vuonna 1978, jolloin ne löydettiin uudelleen niiden oltua yli kaksi vuosikymmentä säilössä .


title: Albert Einsteinin aivot

text: McMasterin yliopiston tutkimusryhmä Ontariossa, Kanadassa tutki Einsteinin aivoja syvällisemmin vuonna 1999. Tuolloin Sandra Witelson kollegoidensa kanssa teki Harveyn säilyttämistä näytteistä syvällisemmän analyysin. Ryhmä huomasi aivoissa kolme poikkeusta: Aivoissa ei ollut otsalohkoon kuuluvaa parietaalista operculumia, päälakilohko oli 15 prosenttia normaalia suurempi, ja molemmat lohkot olivat symmetriset. Normaalisti aivopuoliskojen päälakilohkot ovat epäsymmetriset. Päälakilohkot liittyvät matemaattiseen ajatteluun ja kolmiulotteiseen hahmottamiskykyyn. Reunanpäällyspoimutuksen puuttumisen takia lohkojen välillä oli paremmat yhteydet, ja siksi Einsteinilla oli hyvät kolmiulotteisen hahmottamisen taidot; Einstein sanoikin hahmottavansa ongelmia ennen kaikkea visuaalisesti.


title: Albert Einsteinin aivot

text: Einstein osoitti poikkeuksellista lahjakkuutta jo 12 vuoden iässä hallitsemalla huomattavasti enemmän algebraa kuin koulussa oli opetettu. Einstein onnistui muun muassa omatoimisesti todistamaan Pythagoraan lauseen.


title: Albert Einsteinin aivot

text: Muita merkkihenkilöitä, joiden aivoja on postuumisti tutkittu tieteellisesti, olivat muun muassa Carl Friedrich Gauss ja Vladimir Iljitš Lenin.


title: Vasili Sesemann

text: Vasili Sesemann (; 11. kesäkuuta 1884 Viipuri – 23. maaliskuuta 1963 Vilna) oli venäläis-liettualainen filosofi.


title: Vasili Sesemann

text: Vasili Sesemannin alkuperäinen nimi oli Wilhelm Sesemann. Hän syntyi Viipurissa Sesemann-Parlandin sivistyssukuun. Hän opiskeli filosofiaa ja klassista filologiaa Pietarin yliopistossa sekä psykologiaa, estetiikkaa, filosofiaa ja pedagogiikkaa Berliinin ja Marburgin yliopistossa. Vuonna 1923 Sesemann kutsuttiin vierailevaksi professoriksi Kaunasin yliopistoon, Liettuaan, josta hän siirtyi vuonna 1939 Vilnan yliopistoon ja työskenteli siellä vuoteen 1943 asti, kun natsit sulkivat sen.


title: Vasili Sesemann

text: Sodan jälkeen Sesemann palasi Vilnan yliopistoon mutta joutui neuvostoviranomaisten pidättämäksi vuonna 1950 ja hänet tuomittiin 15 vuodeksi työleirille Siperiaan. Kuuden vuoden karkotuksen jälkeen hänet vapautettiin, ja vasta usean vuoden kuluttua hänen sallittiin opettaa logiikkaa historian ja filologian laitoksessa Vilnan yliopistossa. Elämänsä loppuvuodet hän opetti ja työskenteli ahkerasti logiikan ja filosofian historian parissa.


title: Vasili Sesemann

text: Oscar Parland, Henry Parland, Herman Parland ja Ralf Parland olivat Vasili Sesemannin sisarenpoikia.


title: Office of Film and Literature Classification (Uusi-Seelanti)

text: Office of Film and Literature Classification (OFLC) on Uudessa-Seelannissa toimiva virasto, joka on vastuussa kaikkien elokuvien, videoiden, julkaisujen ja joidenkin videopelejen ikäluokitusjärjestelmistä Uudessa-Seelannissa.


text: OFLC:llä on oikeus luokittaa "julkaisuja", joihin lukeutuvat elokuvat, videot, DVD:t, tietokone- ja videopelit rajoitettavalla sisällöllä, kirjat, lehdet, sarjakuvat, manga, äänitteet, kuvat, sanomalehdet, valokuvat, diaesitykset, "mikä tahansa tuloste ja kirjoitus", "paperi tai mikä tahansa muu asia" jossa on kuvia tai tekstiä, digitaalikuvat, sekä teksti- ja äänitiedostot. OFLC:llä pitää myös hyväksyttää elokuvaposterit. Vain tietokonepelit rajoitettavalla sisällöllä sekä kaikki elokuvat ja DVD:t joutuvat hakemaan leiman ennen kuin niitä voidaan tarjota myyntiin tai esitteille.


title: 1. Baltian rintama

text: 1. Baltian rintama oli puna-armeijan toisen maailmansodan rintama, joka muodostettiin 20. lokakuuta 1943 Kalininin rintamasta. 24. helmikuuta 1945 se uudelleenjärjesteltiin Semlandin operatiiviseksi ryhmäksi.


title: 1. Baltian rintama

text: Operaatio Bagrationissa 1., 2. ja 3. Valkovenäjän rintama sekä 1. Baltian rintama hyökkäsivät Saksan Keskustan armeijaryhmää vastaan 700 km leveän kaistan kautta, joka ulottui Polatskista Bobruiskiin.1. Baltian rintaman 359 500 sotilasta työntyi Pohjoisen ja Keskustan armeijaryhmän välistä kohti Itä-Preussia ja Baltiaa. Rintaman tehtävänä oli suojella päähyökkäyksen oikeaa sivustaa ja tukea etelämpänä olevia joukkoja.


title: 1. Baltian rintama

text: Lokakuun alussa 1. Baltian rintama hyökkäsi länteen kohti Baltian rannikkoa, jonka se saavutti lähellä Memeliä 10. lokakuuta 1944. Pohjoisen armeijaryhmä jäi näi eristyksiin ja joutui perääntymään Kuurinmaalle. 1. ja 2. Baltian rintama saivat Stavkalta määräyksen Kuurinmaan armeijaryhmän tuhoamisesta, jotta Baltiaan sijoitetut joukot saataisiin vapautettua tärkeämpiin tehtäviin. Ensimmäinen hyökkäys aloitettiin 16. lokakuuta 1944, mutta se pysähtyi lähelle Tukumsin kaupunkia. 27. päivänä aloitettu uusi offensiivi pysähtyi sekin ilman merkittäviä saavutuksia. Kolmannen kerran motin tuhoamista yritettiin 20. marraskuuta, mutta saksalaisten ja latvialaisten joukkojen onnistui säilyttää puolustusasemansa. Epäonnistuneita yrityksiä tehtiin vielä joulukuussa, helmikuussa ja huhtikuussa 1945.


title: METELI

text: METELI-tutkimus käynnistyi Jyväskylän yliopiston liikuntatieteellisessä tiedekunnassa 1970-luvun alkaessa. METELI on myös kollektiivinen tekijänimi lukuisille julkaisuille, joita tuon tutkimusohjelman tuottamina kirjoitettiin 1970-luvun puolen välin tienoilla. Tutkimuksen päärahoittajina olivat Suomen Akatemia ja opetusministeriö.


title: METELI

text: Nimen takana on ryhmä, jonka kokoonpano ohjelman alkaessa oli seuraava. Tieteellisinä johtajina olivat professori Jeddi Hasan ja apulaisprofessori Juhani Kirjonen. Ryhmään kuuluivat lisäksi mm. Risto Telama, Pekka Kiviaho, Erkki Mattila, Olavi Manninen ja Heikki Rusko, kaikki nuoria liikuntatieteen tutkijoita 1960–1970-luvun taitteessa. Vuoden 2000 jälkeen tutkimusohjelman vastuuhenkilönä on toiminut dosentti Päivi Leino-Arjas Työterveyslaitokselta.


title: METELI

text: Ohjelma jakautui seuraaviin portaisiin: kartoittavaan osaan (lomakekysely), joka aloitettiin vuonna 1971 ja vuonna 1973 aloitettuihin terveystutkimukseen (haastattelut, kyselyt, toimintakyvyn testit ja lääkärintarkastus), fysikaalis-kemialliseen työympäristötutkimukseen ja näitä täydentäviin osiin (mm. ajankäyttöpäiväkirja, ergonomiahavainnointi ja työn kuormittavuuden mittaukset) sekä terveystutkimuksen kolmeen seuruuportaaseen vuosina 1978, 1983 ja 2000. Viimeisin porras jatkuu edelleen nimellä "Ajan patina". Kartoittava kysely kohdistui kaikkiin, yli 4000:een työntekijään ja vuoden 1973 terveystutkimus 902 osallistujaan, joita on edellä mainittuina vuosina seurattu.


title: METELI

text:
Tutkimusohjelmassa kohdistettiin huomio seuraaviin ilmiöalueisiin:
Tutkimus on tuottanut lukuisia julkaisuja koti- ja ulkomaisiin tieteellisiin aikakauslehtiin mukaan lukien monet opinnäytetyöt Jyväskylän, Tampereen ja Helsingin yliopistoon. Viimeisimmät väitöskirjat on hyväksytty Helsingin yliopistossa (2006) ja Jyväskylän yliopistossa (2010).


title: METELI

text: Tutkimushanke sai aikoinaan runsaasti julkisuutta. Joidenkin mielestä julkisuutta tuli liikaa, toisten mielestä liian vähän. Se oli kuitenkin yksi esimerkki uudesta kansallisesta tiedepolitiikasta, jonka tavoitteena oli tutkimustiedon kansanvaltaistaminen. Toinen runsaasti huomiota saanut hanke, jota Suomen Akatemia rahoitti ns. painoaluevaroilla 1970-luvulla, oli Tasa-arvon ja demokratian tutkimus TANDEM. Kirjoitettu historia kuvaa tuon ajan (tiede)poliittista murrosta.


title: Pigworm

text: Pigworm on brittiläisen Jim Pembroken toinen sooloalbumi. Se julkaistiin vuonna 1974. CD-versio levystä ilmestyi vuonna 1997.


title: Pigworm

text: Kaikki sävellykset ja sanoitukset Jim Pembroke.


title: Party Upstairs

text: Party Upstairs on suomalaistuneen brittimuusikon Jim Pembroken viides sooloalbumi. Se julkaistiin vuonna 1981. CD-versio levystä ilmestyi vuonna 1995, sisältäen kaksi Pembroken Jimbo-yhtyeen kappaletta "4 Million Telephones" ja "Midnight At Noon".


title: Party Upstairs

text: Sävellykset ja sanoitukset Jim Pembroke, paitsi 5. sävellys Jukka Orma.


title: Yu-Gi-Oh! (keräilykorttipeli)

text: Yu-Gi-Oh! (遊戯王, Yūgiō), Pelien Kuningas) on Kazuki Takahashin luoma keräilykorttipeli, joka perustuu samannimisessä manga- ja animesarjassa esiintyvään Otteluhirviöt (, Japanissa Magics and Wizards) -korttipeliin. Sarjasta on tehty tähän asti ainakin 3 spin-off -mangaa, 5 animesarjaa, ja 3 elokuvaa. Lisäksi Konami on julkaissut ainakin 42 sarjaan liittyvää peliä eri konsoleille, kuten PlayStation Portablelle ja tietokoneelle.


title: Yu-Gi-Oh! (keräilykorttipeli)

text: "Yu-Gi-Oh!" -mangan alussa oli käytössä säännöt, jossa molemmilla pelaajilla on oltava 40 kortin pakka, jossa on joko hirviökortteja () tai loitsukortteja ().


title: Yu-Gi-Oh! (keräilykorttipeli)

text: Molemmilla pelaajilla on alussa tietty määrä elämäpisteitä (2000, 4000 tai 8000) ja kädessä viisi korttia.


title: Yu-Gi-Oh! (keräilykorttipeli)

text: "Duelist Kingdom" -saagassa (mangan osat 8-15) elämäpisteiden aloitusmäärä oli 2000. Saagan aikana otettiin käyttöön ansakortit (), yhdistelmähirviöt (), rituaalihirviöt () sekä Tokenit ().


title: Yu-Gi-Oh! (keräilykorttipeli)

text: "Battle City" -saagassa (mangan osat 17-31) elämäpisteiden aloitusmäärä nostettiin 4000:een. Lisäksi otettiin käyttöön nykyinen pelialusta, jonka hirviöalueelle mahtuu viisi hirviötä, loitsu- ja ansa-alueelle viisi loitsu- tai ansakorttia sekä yhdelle erilliselle alueelle yksi kenttäloitsu ().


title: Yu-Gi-Oh! (keräilykorttipeli)

text: Joissakin sarjan spin-offeissa lisättiin uudentyyppisiä kortteja. Sarjassa "Yu-Gi-Oh! 5D's" yhdistelmähirviöiden korvikkeiksi lisättiin synkrohirviöt (), sarjassa "Yu-Gi-Oh! Zexal" Xyz-hirviöt () sekä sarjassa "Yu-Gi-Oh! Arc-V" Pendulum-hirviöt () ja niiden käyttöön pelialustalle kaksi Pendulum-alueen ruutua.Pelaaja nostaa pakasta käteensä yhden kortin. Jos pelaajalla on kädessään seitsemän korttia, uutta korttia ei nosteta.


title: Yu-Gi-Oh! (keräilykorttipeli)

text: Pelaaja voi tuoda vuoron aikana kentälle lisää hirviöitä vain erikoiskutsumisilla, rituaalikutsumisilla tai luomalla yhdistelmä-, synkro- tai Xyz-hirviöitä.


title: Yu-Gi-Oh! (keräilykorttipeli)

text: Pelaaja voi ainoastaan tässä vaiheessa käyttää loitsu- tai ansakortteja sekä kuvapuoli alaspäin asetettavat ja myöhemmillä vuoroilla aktivoitavat "kääntökortit" voi asettaa kentälle missä tahansa vaiheessa omaa vuoroaan.


title: Yu-Gi-Oh! (keräilykorttipeli)

text: Pelaaja voi hyökätä hyökkäysasemassa (kortti pystyasennossa pöydällä) olevalla hirviöllään yhden hyökkäysasemassa olevan hirviön kimppuun. Alemmat hyökkäyspisteet omaava hirviö tuhoutuu ja se siirtyy hautuumaalle josta sen voi palauttaa vain tietynlaisilla loitsukorteilla. Tuhoutuneen hirviön pelaaja menettää taistelleiden hirviöiden hyökkäyspisteiden välisen eron verran elämäpisteitä. Jos vastustajalla ei ole kentällä hirviöitä, pelaajan hirviön hyökätessä tämä menettää elämäpisteitä hyökänneen hirviön hyökkäyspiteiden verran. Pelin aloittava pelaaja ei kuitenkaan voi hyökätä vielä ensimmäisellä vuorollaan.


title: Yu-Gi-Oh! (keräilykorttipeli)

text: Tämän jälkeen vuoro vaihtuu.


title: Yu-Gi-Oh! (keräilykorttipeli)

text: Pelaaja häviää, jos hän menettää kaikki elämäpisteensä tai jos hänen pakassaan ei ole vuoron alussa enää kortteja.


title: Yu-Gi-Oh! (keräilykorttipeli)

text: Kun hirviö asetetaan kentälle, se voidaan asettaa hyökkäysasemaan pystysuorassa ja puolustusasemaan vaakasuorassa. Hirviön aseman voi vaihtaa vuoron aikana vain kerran.


title: Yu-Gi-Oh! (keräilykorttipeli)

text: Hirviöllä on erilliset hyökkäys- ja puolustuspisteet. Sillä on myös elementti () Maa (), Tuuli (), Tuli (), Vesi (), Valo (), Pimeys () tai Jumaluus (). Lisäksi hirviöllä oma tyyppi (), joita ovat esimerkiksi Dinosaurus (), Hyönteinen (), Keiju (), Kasvi (), Lohikäärme (), Loitsija (), Paholainen (), Pyro, Soturi () ja Zombi ().


title: Yu-Gi-Oh! (keräilykorttipeli)

text: "Battle City" -saagassa otettiin sääntö, jonka mukaan 5. tai 6. tason hirviöiden normaalikutsumiseksi on uhrattava kentältä yksi hirviö. 7. tai ylemmän (korkein taso 12) tason hirviöiden normaalikutsumiseksi pitää uhrata kentältä 2 hirviötä. Vaikka Egyptiläisjumalakortit () ”Slifer, the Sky Dragon”, ”Obelisk the Tormentor” ja ”The Winged Dragon of Ra” ovat 10. tason hirviöitä, niiden kutsumiseksi on uhrattava kentältä 3 hirviötä.


title: Yu-Gi-Oh! (keräilykorttipeli)

text: Hirviöluokat:


title: Yu-Gi-Oh! (keräilykorttipeli)

text: Normaalihirviöt tai efektihirviöt voivat olla "kääntökortteina" ollessaan vain puolustusasemassa ja ne voidaan vaihtaa hyökkäysasemaan vain käännettäessä kuvapuoli ylöspäin. Mutta 5. tai korkeamman tason hirviön kääntökortiksi asettaminen vaatii myös uhrauksia normaalikutsumisen tavoin.


title: Yu-Gi-Oh! (keräilykorttipeli)

text: Loitsukortteja voi käyttää omalla vuorollaan vain päävaiheessa (), jolloin pelaaja on nostanut uuden käsikortin (jos mahdollista) sekä halutessaan normaalikutsunut yhden hirviön kentälleen, mutta ei vielä hyökännyt yhdelläkään hirviöllä. Kääntökortit sekä pikapeliloitsut ovat poikkeus.


title: Yu-Gi-Oh! (keräilykorttipeli)

text: Loitsuluokat:


title: Yu-Gi-Oh! (keräilykorttipeli)

text: Ansakortit pelataan aina kuvapuoli alaspäin. Kortit voidaan aktivoida pikapeliloitsujen tavoin aktivoida seuraavalla vuorollaan missä tahansa sen vaiheessa.


title: Yu-Gi-Oh! (keräilykorttipeli)

text: Ansaluokat:


title: Harold Henry Joachim

text: Harold Henry Joachim (28. toukokuuta 1868 - 30. heinäkuuta 1938) oli brittiläisiin idealisteihin lukeutunut filosofi. Hän oli Francis Herbert Bradleyn oppilas. Joachim tunnetaan erityisesti totuuden koherenssiteorian muotoilusta teoksessa "The Nature of Truth" (1906).


title: Harold Henry Joachim

text: Joachim opiskeli Harrow Schoolissa ja Balliol Collegessa Oxfordissa. Hänestä tuli Wykeham-oppituolin logiikan professori vuonna 1919, ja hän hoiti tehtävää kuolemaansa saakka.


title: Sippolan hovi

text: Sippolan hovi eli Sippolan kartano on entinen rälssisäteri, jonka maat on nykyisin palstoitettu. Päärakennus on Suomen suurin puukartanorakennus. Se on tunnettu aiemmin myös von Daehnien kartanona. Kartano sijaitsee Kouvolan Sippolassa. Sen uusrenessanssityylinen päärakennus on vuodelta 1836. Vuosina 1857–1899 siellä toimi Saveron pullolasitehdas. Kartanossa on toiminut vuodesta 1909 alkaen koulukoti.


title: Sippolan hovi

text: Alexander von Daehn perusti Sippolaan vuonna 1856 Suomen ensimmäisen juustomeijerin. Kartanon pihassa kasvaa niin kutsuttu juustomänty. Puu on saanut nimensä siitä, että kartanon juustomestarina toiminut sveitsiläinen Rudolf Klosner keitti sen oksasta roikkuneessa padassa ensimmäisen Suomessa valmistetun emmentaljuuston vuonna 1856.


title: Sippolan hovi

text: Kartanon muodosti valtaneuvos Lorentz Creutz, joka korotettiin vuonna 1654 paroniksi. Hän sai alueita läänitykseksi, osti talonpojilta sukuoikeuksia ja tiluksia ja sai muodostettua Sippulaksi kutsuttuun kylään maatilan, jolle myönnettiin säterioikeudet. Näin syntyi kartano. Sippula ja Ahvenkoski periytyivät Lauri Creutzin toiseksi vanhimmalle pojalle Johannes Creutzille, jonka kuningatar Ulriika Eleonoora korotti kreiviksi 1719.


title: Sippolan hovi

text: Ruotsalaisen vallananastajan puolelle jääneiden Creutzien piti pikkuvihan johdosta luopua Vanhaan Suomeen jääneistä omistuksistaan. Kreivin perilliset myivät Sippulan, ja sen omistaja vaihtui usein. Lopulta omistajasuvuksi vakiintui Daehn-suku.


title: Sippolan hovi

text: Kartanon omistajasukuja ovat olleet:


title: Sippolan hovi

text: Omistajaluettelo (mahdollisesti epätäydellinen) 1600-luvun lopulta lukien:


title: John Henry Muirhead

text: John Henry Muirhead (28. huhtikuuta 1855 - 24. toukokuuta 1940) oli brittiläisiin idealisteihin lukeutunut filosofi. Hänet tunnetaan parhaiten "Muirhead Library of Philosophyn" alullepanijana vuonna 1890.


title: John Henry Muirhead

text: Muirhead syntyi Glasgow'ssa. Hän opiskeli Glasgow Academyssä (1866–70) ja jatkoi Glasgow'n yliopistoon, jossa sai paljon vaikutteita Edward Cairdin, moraalifilosofian professorin, hegeliläisyydestä. "Muirhead Library of Philosophyn" julkaisu jatkui 1970-luvulle. Siitä tuli nykyaikaisen filosofian historian merkkiteoksia, ja siinä julkaistiin monien huomattavien filosofien kirjoituksia, mukaan lukien Ernest Albee, Brand Blanshard, Francis Herbert Bradley, Axel Hägerström, Henri Bergson, Edmund Husserl, Bernard Bosanquet, Irving Thalberg Jr., Georg Wilhelm Friedrich Hegel ja George Edward Moore. Vuonna 2002 kirjasto julkaistiin 95 osan sarjana (ISBN 0-415-27897-X).


title: Magic Caves

text: Magic Caves oli Suomen ainoa liikuteltava kummitusjuna. Sen omisti Suomen tivoli vuoteen 1996 asti, jolloin se myytiin Skoghin tivoliin Ruotsiin pienen kävijämäärän takia. Magic Caves sisälsi muun muassa punaisen pirun, joka nosti irtopäätäänsä matkustajille, nauravan Draculan, joka ei ollut mekaaninen, zombin, joka heräsi haudasta ja luurangon. Radalla kuului nauhoitettua kovaa naurua. Magic Caves tuli Suomen tivoliin noin 1980-luvun alkupuolella. Kummitusjuna on italialaista tuotantoa. Tarkkaa Magic Cavesin tuottajaa ei tiedetä, mutta valmistaja on luultavasti Carpenteria 2000. 1990-luvun TV-mainoksissa näkyi noin 3 sek. mittainen kuvaus Kummitusjunan vaunusta, joka juuri putkahti ulos sisäradalta matkustajineen.


title: G. R. G. Mure

text: Geoffrey Reginald Gilchrist Mure (1893–1979) oli brittiläisiin idealisteihin lukeutunut filosofi. Hänet tunnetaan ennen kaikkea Hegel-tuntijana ja useista Hegeliä käsittelevistä teoksista. Mure myös käänsi muun muassa Aristoteleen teoksia ("Toinen analytiikka").


title: Khloris

text: Khloris () viittaa kreikkalaisessa mytologiassa useampaan eri henkilöön.


title: Khloris

text: Khloris, alkuperäiseltä nimeltään Meliboia, oli yksi Nioben ja Amfionin neljästätoista lapsesta ("niobideista"). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta heidän äitiään Letoa kohtaan. Niobe oli kerskaillut lastensa määrää verrattuna Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi muuttaen nimensä Khloriiksi — joka tarkoittaa kalpeaa. Odysseus tapasi Khloriin matkallaan Haadeeseen.


title: Khloris

text: Myöhemmin hän meni naimisiin Neleuksen kanssa ja tuli siten Pyloksen kuningattareksi. Heillä oli useita poikia, mukaan lukien Nestor, Alastor, Khromios, Tauros, Asterios, Pylaon, Deimakhos, Eurybios, Frasios, Eurymenes, Evagoras ja Epilaos, ja tytär nimeltään Pero. Khloriilla oli myös avioliittonsa aikana poika nimeltä Periklymenos, mutta tämän isäksi mainitaan Poseidon, joka oli myös Neleuksen isä. Poseidon antoi Periklymenokselle kyvyn muuttua miksi tahansa eläimeksi.


title: Khloris

text: Khloris oli nymfi, joka liitettiin kevääseen, kukkiin ja uuden kasvuun. Roomalainen vastine hänelle oli Flora. Khloriin ryösti Zefyros, länsituuli. Hän otti myöhemmin Zefyroksen puolisokseen, ja tämä antoi Khloriin vallita kevättä. Heillä oli poika nimeltä Karpos, joka tarkoittaa muinaiskreikaksi 'hedelmää'. Kyseessä on kielikuva, jossa länsituuli tuo mukanaan sateen ja kevään tuoreuden ja kohdatessaan uuden kasvun tuottaa maasta hedelmää.


title: Khloris

text: Khloriin juhlaa Floraliaa vietettiin 28. huhtikuuta — 1. toukokuuta aina 300-luvulle saakka.


title: Meliboia

text: Meliboia viittaa kreikkalaisessa mytologiassa kahteen eri henkilöön.


title: Meliboia

text: Meliboia oli yksi Nioben ja Amfionin neljästätoista lapsesta ("niobideista"). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta äitiään Letoa kohtaan, kun Niobe oli kerskaillut lastensa määrää Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi ja muutti nimensä Khloriiksi — joka tarkoittaa kalpeaa.


title: Meliboia

text: Meliboia oli Okeanoksen ja Tethyksen tytär, Pelasgoksen puoliso ja Lykaonin äiti.


title: Ready to Die

text: Ready to Die on edesmenneen yhdysvaltalaisen rap-artistin Notorious B.I.G:in debyyttialbumi, joka julkaistiin vuonna 1994 hänen ystävänsä Sean Combsin levymerkillä Bad Boy Records.


title: Ready to Die

text: Albumia pidetään erittäin tärkeänä East Coast rapin julkaisuna sillä samoihin aikoihin Kalifornian osavaltion räppärit dominoivat lähes koko genreä (esimerkiksi Tupac, Eazy-E, Dr. Dre, Snoop Dogg, Ice Cube). Albumi on myynyt kotimaassaan nelinkertaista platinaa Albumi on myös saanut Grammy ehdokkuuden vuonna 1996. Albumilta julkaistiin singlet ”Juicy”, ”Big Poppa” ja ”One More Chance”, joista kaksi ensimmäistä nousivat hiteiksi.


title: Ready to Die

text: Suurin osa albumin kappaleista kertoo Biggie Smallsin nuoruudesta, joka sisälsi paljon rikollisuutta ja väkivaltaa. Lyriikoissa Bigge myös pohtii tulevaisuuttaan ja nousuaan tähdeksi.


title: Muurikruunu

text: Muurikruunu on heraldinen koristekruunu, joka muistuttaa kaupungin tai linnoituksen muuria. Sitä on käytetty kuninkaallisen kruunun sijaan muun muassa kaupunkitasavaltojen vaakunoissa. Suomessa muurikruunu on esiintynyt tai esiintyy esimerkiksi Seinäjoen, Tammisaaren, Lappeenrannan, Porin vaakunan ja Haminan vaakunoissa.


title: Muurikruunu

text: Muurikruunu, "corona muralis", oli Rooman armeijan käyttämä kunniamerkki, joka annettiin sellaiselle sotilaalle, joka oli ensimmäisenä onnistunut kiipeämään viholliskaupungin tai -linnoituksen muurille oman standaarin kanssa.


title: John Mayall

text: John Mayall (s. 29. marraskuuta 1933 Macclesfield, Cheshire) on brittiläinen säveltäjä ja multi-instrumentalisti, joka tunnetaan uranuurtajana brittiläisessä bluesmusiikissa.


title: John Mayall

text: Mayall muutti Alexis Kornerin vaikutuksesta Lontooseen ja perusti 1960-luvun alkupuolella John Mayall & the Bluesbreakers -yhtyeen. Yhtyeen riveissä esiintyneitä maailmankuuluja soittajia ovat muun muassa Eric Clapton, Jack Bruce, Peter Green, John McVie, Mick Fleetwood, Mick Taylor, Don Harris, Harvey Mandel, Larry Taylor, Aynsley Dunbar, Jon Hiseman, Dick Heckstall-Smith, Andy Fraser, Walter Trout, Coco Montoya, Johnny Almond ja Jon Mark.


title: John Mayall

text: Mayall perusti Bluesbreakers-yhtyeen uudelleen vuonna 1982 ja on jatkanut yhtyeen kanssa kiertueilla aktiivisesti siitä alkaen.


title: John Mayall

text: Mayall on vieraillut Suomessa lukuisia kertoja Bluesbreakers-yhtyeensä kanssa, alkaen vuosien 1967, 1969 ja 1970 konserteista Helsingin Kulttuuritalossa. Vierailuja on ollut muun muassa Pori Jazzissa vuosina 1986, 1991 ja 2001, Helsingissä 1997 ja 2008 sekä Järvenpään Puistobluesissa 2011. Vuonna 2015 John Mayall Band esiintyi Turun Logomossa.


title: Ósios Loukáksen luostari

text:
Ósios Loukáksen luostari (, ”Pyhittäjä Luukaksen luostari”; myös "Osios Lukaksen luostari") on ortodoksinen luostari Kreikassa. Se sijaitsee Steírin kylässä Boiotiassa lähellä Dístomoa. Historiallinen linnoitettu luostari on yksi merkittävimmistä keskibysanttilaisen arkkitehtuurin ja taiteen merkkiteoksia. Se on listattu Unescon maailmanperintöluettelon kohteeksi yhdessä Néa Monín ja Dafnín luostarien kanssa.
Ósios Loukáksen luostari sijaitsee luonnonkauniilla paikalla Helikon-vuoren rinteillä. Erakko Pyhä Luukas ("Loukás", "Lukas"), jonka jäänteitä säilytetään luostarissa edelleen, perusti sen 900-luvulla. Luukas on kuuluisa ennustuksestaan, joka ennusti oikein, että Romanos valloittaa Kreetan. Vaikka hän todennäköisesti tarkoitti Romanos I:stä, niin saaren valloitti bysanttilainen sotapäällikkö Nikeforos Fokas keisari Romanos II:n alaisuudessa. Uskotaan, että jälkimmäisen hallitusaikana rakennettiin Ósios Loukáksen Jumalansynnyttäjän kirkko. Vuonna 2011 luostarissa oli kolme asukasta.


title: Ósios Loukáksen luostari

text: Ósios Loúkaksen luostari on ollut maailmanperintökohde vuodesta 1990.


title: Haapajoki

text: Haapajoki on noin 25 kilometrin pituinen joki Pohjois-Pohjanmaalla. Haapajoki alkaa Raahen Saloisista ja laskee Perämereen. Haapajoki kuljettaa vettä Haapajärven tekoaltaasta Rautaruukin Raahen terästehtaalle. Sivujoki on Poikajoki.


title: Gelfondin–Schneiderin vakio

text:
Gelfondin–Schneiderin vakio on
jonka Aleksandr Gelfond todisti transkendenttiseksi käyttäen Gelfondin–Schneiderin lausetta. Tämä ratkaisi Hilbertin seitsemännen ongelman.


title: Gelfondin–Schneiderin vakio

text:
Gelfondin–Schneiderin vakion neliöjuuri on
jota voidaan käyttää epäkonstruktiivisessa todistuksessa sille, että on olemassa irrationaaliluvut formula_3 ja formula_4, jolle formula_5 on rationaaliluku.


title: Dístomo

text: Dístomo (; ) on Kreikan kylä sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Διστόμου, "Dimotikí Enótita Distómou") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 3 881 ja varsinaisen Dístomon kylän väkiluku 1 589 (vuonna 2011). Dístomo on Dístomo-Aráchova-Antíkyran kunnan kuntakeskus.


title: Dístomo

text: Dístomon kylän läheisyydessä sijaitsee merkittävä bysanttilainen Ósios Loukáksen luostari, joka kuuluu Unescon maailmanperintöluetteloon.


title: Dístomo

text: Toisen maailmansodan aikana 10. kesäkuuta 1944 Natsi-Saksan SS-poliisidivisioonan miehet teloittivat Dístomossa 218 kyläläistä ollessaan etsimässä kreikkalaisia partisaaneja. Seitsemän rekkalastillista SS-sotilaita joutui hieman kylän jälkeen partisaanien väijytykseen, minkä seurauksena seitsemän saksalaista sotilasta kuoli. Tämän jälkeen jäljelle jääneet SS-miehet kääntyivät takaisin kylään ja kostotoimina tappoivat, raiskasivat ja ryöstelivät. Yhteensä 218 dístomolaista sai surmansa. Tapahtumia kutsutaan Dístomon verilöylyksi.


title: Dístomo

text: Dístomo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Antíkyran ja Aráchovan kanssa, jolloin se muuttui uuden kunnan kunnallisyksiköksi.


title: Dístomo

text: Dístomon kunnallisyksikkö muodostuu seuraavista kyläyhdyskunnista ja asutuksista:


title: Elikónas

text:
Elikónas (, ), antiikin Helikon (), on vuori Boiotiassa Keski-Kreikassa. Sen korkeus on 1 748 metriä ja prominenssi 1 290 metriä.
Elikónas sijaitsee noin kymmenen kilometriä pohjoiseen Korintinlahden rannasta. Vuoren korkeimman huipun nimi on Palaiovoúna (Παλαιοβούνα). Muut korkeimmat huiput ovat Tsíveri (Τσίβερι, 1 561 m), Megáli Loútsa (Μεγάλη Λούτσα, 1 549 m) ja Motsára (Μοτσάρα, 1 526 m).


title: Elikónas

text: Antiikin aikana Helikonia pidettiin kreikkalaisessa mytologiassa omistettuna muusille. Sen itäpuolella sijaitsi niin kutsuttu Muusien laakso, johon syntyi muusille omistettu pyhäkköalue. Ensimmäisenä Helikonvuoresta ja sen laaksosta lauloi runoilija Hesiodos teoksessaan "Jumalten synty". Samalla Helikonista tuli myös runollisen inspiraation tunnus, kun Hesiodos kertoi saaneensa inspraationsa muusilta alueella. Kaksi muusien pyhää lähdettä, Aganippe ja Hippokrene, sijaitsivat vuorella. Varsinkin Hippokrenen veden uskottiin antavan runollista innoitusta.


title: Pyhän Mikaelin kirkko

text: Pyhän Mikaelin kirkko voi tarkoittaa seuraavia kirkkoja:


title: Suomalaiset loitsut

text: Suomalaisia ja karjalaisia loitsuja tunnetaan muistiinmerkittyinä paljon, useimmat niistä kalevalamittaisia. Alkujaan suomalaiset loitsut on laulettu. Myös Kalevalan sankarit laulavat loitsunsa. Vanhin kirjallinen tieto itämerensuomalaisesta loitsusta on 1200-luvun Novgorodista. Kyseessä on tuohikirje, jossa on ilmeisesti salamaa koskeva loitsu. (Tuohikirje 292)


title: Suomalaiset loitsut

text: Suomalaisen loitsun eräs perustyyppi perustuu loihdittavan kohteen alkuperän eli synnyn tuntemiseen ja julkilausumiseen. Jos jonkun asian, esimerkiksi vihollisen, raudan, veren tai pedon myyttinen alkuperä ja kehitys nykymuotoonsa asti tunnetaan, sitä voidaan myös tällä tiedolla hallita. Uskottiin, että vihollinen voitettiin tai luonnonvoimaa hallittiin kertomalla sille, miten se oli syntynyt ja kehittynyt.


title: Suomalaiset loitsut

text: Tällaiset loitsut ovat samalla syntykertomuksia, ja sisältävät siksi paljon tietoa siitä, mistä muinaiset suomalaiset ovat ajatelleet asioiden ja ilmiöiden johtuvan.


title: Suomalaiset loitsut

text: Joitakin loitsukatkelmia on säilynyt elävänä kansanperinteenä näihin päiviin, muun muassa lastenloruina. "Oli ennen onnimanni" –loru saattaa olla alkujaan loitsu. Lastenloruna on säilynyt myös kivunlievitysloitsun pätkä:


title: Suomalaiset loitsut

text: Kivun synty ei tässä katkelmassa ole enää mukana, mutta alkujaan se on loitsuun kuulunut. Kalevalan mukaan:


title: Suomalaiset loitsut

text: Alkuperäisen loitsun mukaan Kiputytti on siis luonut kivut raastaen järkälettä. Loitsussa kivun käskettiin palata kiveen, mistä se oli tullutkin.


title: Suomalaiset loitsut

text: Toiset loitsut ovat myös rukouksia jollekin jumaluudelle tai henkiolennolle. Esimerkiksi loitsua, jolla pyydetään Ukko ylijumalalta tulista miekkaa, voidaan pitää myös rukouksena.


title: Suomalaiset loitsut

text: Joissain loitsuissa on vedottu yhtä aikaa neitsyt Maarian, Ukko ylijumalaan, Jeesukseen ja Ilmariseen.


title: Usva

text: Usva voi tarkoittaa seuraavia:


title: Hattu (tarke)

text: Hattu ( ˇ ) on kirjaimeen liittyvä tarke, joka tyypillisesti osoittaa konsonantin ääntyvän liudentuneena tai sibilanteista (mm. Š/š ja Ž/ž) puhuttaessa postalveolaarisena eli niin sanotusti suhuäänteenä. Vokaalimerkkiin liittyvä hattu (esim. ǎ) voi kiinan kielen siirtokirjoituksessa merkitä sävelkulkua, joka ensin laskee ja sitten nousee.


title: Hattu (tarke)

text: Ulkomuodoltaan hattu on tavallisesti kuin alaspäin osoittava nuolenkärki kantakirjaimen yläpuolella, mutta toisinaan se muistuttaa pikemminkin kirjaimen perään lisättyä heittomerkkiä (etenkin eräiden pienaakkosten yhteydessä, kuten kirjaimessa Ď/ď, mutta kirjaimessa Ľ/ľ myös suuraakkosen yhteydessä).


title: Hattu (tarke)

text: Kielitieteellisistä ja yleiskielisistä yhteyksistä poiketen matemaattisissa merkinnöissä hatulla tavallisesti tarkoitetaan "ylöspäin" osoittavaa nuolenkärkeä (^ tai ˆ), vaikka tämän tarkkeen virallinen suomenkielinen nimi on sirkumfleksi (; , epävirallisesti myös "hat" tai "caret"). Sitä käytetään muun muassa tilastotieteessä muuttujasymbolien yllä estimaatin tai projektion merkintänä: formula_1 (lausutaan "äks hattu").


title: Hattu (tarke)

text: Hattu on kehittynyt yläpuolisesta pisteestä, jonka otti käyttöön tšekkiläinen uskonpuhdistaja Jan Hus teoksessaan "De Ortographia Bohemica" vuonna 1412. Ajan myötä hattu on saanut nykyisen muotonsa, mutta alkuperäinen yläpuolinen piste on säilynyt puolan kirjaimessa Ż/ż.


title: Hattu (tarke)

text: Hatun tšekinkielinen nimi on "háček" ’hakanen’, joka on lainautunut englantiinkin muodossa "hacek"; lähinnä merkistöstandardeissa esiintyy vaihtoehtoinen nimi "caron", jonka alkuperästä ei ole varmaa tietoa.


title: Hattu (tarke)

text: Hattua käytetään foneettisena tarkkeena monissa kielissä. Erityisen yleinen se on itämerensuomalaisissa, saamelaisissa, balttilaisissa, länsislaavilaisissa ja eteläslaavilaisissa kielissä.


title: Hattu (tarke)

text: Suomen kielessä hattu esiintyy vain kirjaimissa Š/š ja Ž/ž, joiden käyttö rajoittuu lähinnä eräisiin uudehkoihin lainasanoihin (kuten šekki ja džonkki) ja vieraisiin erisnimiin. Kyrillisiä nimiä translitteroitaessa hattua käytetään seuraavien kirjainten yhteydessä: ж (ž), ч (tš), ш (š), щ (štš) ja џ (dž). Suomalaisen aakkosjärjestyksen kannalta Š ja Ž eivät ole itsenäisiä kirjaimia, vaan ne katsotaan pelkästään S:n ja Z:n muunnelmiksi.


title: Hattu (tarke)

text: Viron kielessä hattua kutsutaan nimellä "katus" ’katto’. Se esiintyy kirjaimissa Š/š ja Ž/ž, jotka ovat virossa hieman yleisempiä kuin suomessa, vaikkakaan eivät esiinny omaperäisissä vironkielisissä sanoissa. Viron aakkosissa ne lasketaan silti erillisiksi kirjaimiksi, jotka aakkostetaan peruskirjaimensa perään (kaikki neljä kirjainta järjestyvät R:n ja T:n väliin järjestyksessä S, Š, Z ja Ž).


title: Hattu (tarke)

text: Karjalan ja vepsän kielessä hattu esiintyy kirjaimissa Č/č , Š/š  ja Ž/ž . Toisin kuin suomessa ja virossa, näitä kirjaimia käytetään myös omaperäisissä karjalan ja vepsän sanoissa.


title: Hattu (tarke)

text: Pohjoissaamessa hattu on kirjaimissa Č/č , Š/š  ja Ž/ž .


title: Hattu (tarke)

text: Inarinsaamessa hattu on kirjaimissa Č/č, Š/š ja Ž/ž.


title: Hattu (tarke)

text: Koltansaamessa on saamelaiskielistä kaikkein runsain valikoima kirjaimia, joihin sisältyy hattu. Niillä merkitään postalveolaarisia sibilantteja sekä postalveolaarisia ja palataalisia affrikaattoja. Kirjaimet ovat Č/č , Ǯ/ǯ , Ǧ/ǧ , Ǩ/ǩ , Š/š  ja Ž/ž .


title: Hattu (tarke)

text: Suomen romanissa käytetään hattua kirjaimissa Ȟ/ȟ (toisissa lähteissä = x, ch), Dž/dž (= dz, ǧ), Tš/tš (= č).


title: Hattu (tarke)

text: Tšekin kielessä käytetään hattua konsonanteissa Č/č , Ď/ď , Ň/ň , Ř/ř , Š/š , Ť/ť  ja Ž/ž ; lisäksi vokaali Ě/ě osoittaa edeltävän konsonantin ääntyvän liudentuneena. Läheisessä slovakissa ei käytetä kirjaimia Ř/ř ja Ě/ě, mutta sen sijaan käytetään liudentunutta äännettä osoittavaa kirjainta Ľ/ľ .


title: Hattu (tarke)

text: Unicode-merkistöön sisältyvät seuraavat latinalaisiin kantakirjaimiin perustuvat koostemerkit, joissa on hattu:


title: Hattu (tarke)

text: Hatullisten koostemerkkien tuottamista varten on laajennettuun suomalaiseen näppäimistöön lisätty erityinen tarkenäppäin. Se liittyy pystyheittomerkin ['] ja asteriskin [*] yhteiseen näppäimeen, joka sijaitsee Ä-näppäimen oikealla puolella. Hattu-kirjaimen voi tuottaa painamalla ensin heittomerkin näppäintä yhdessä AltGr-näppäimen kanssa ja sitten erikseen kantakirjaimen näppäintä (tarvittaessa yhdessä vaihtonäppäimen kanssa):


title: Hattu (tarke)

text: Tarkenäppäin ei ensi painalluksella näytä tekevän mitään, mutta se jättää järjestelmän odottamaan seuraavaa näppäilyä, joka kertoo, mihin kirjaimeen hattu on tarkoitus liittää. Teknisesti tarkenäppäin väliaikaisesti muuttaa näppäinasettelua, niin että seuraavaksi painettava näppäin ei tuotakaan tavanomaista kirjainta vaan siihen perustuvan koostemerkin.


title: Hattu (tarke)

text: Joskus koostemerkkiin voi sisältyä kaksikin tarketta, sillä esimerkiksi vietnamissa yksi tarke voi osoittaa vokaalin erityistä äännearvoa ja toinen sävelkulkua. Tällaisen merkin kirjoittaminen ei välttämättä onnistu edes laajennetulla suomalaisella näppäimistöllä, mutta Linux-järjestelmistä esimerkiksi Debian (vuonna 2009 julkaistusta versiosta 5.0 alkaen) mahdollistaa senkin: koostemerkki voidaan tuottaa painamalla ensin ylemmän tarkkeen näppäinyhdistelmää, sitten alemman tarkkeen näppäinyhdistelmää ja lopulta kantakirjaimen näppäintä.


title: Hattu (tarke)

text: Hattu-kirjaimen ei aina tarvitse olla koostemerkki, sillä Unicode-merkistöön sisältyy myös niin sanottu yhdistyvä tarke U+030C, jonka voi liittää periaatteessa mihin tahansa kantamerkkiin. Yhdistyvä tarke on kirjoitusmerkki, joka ei vie rivillä lainkaan tilaa vaan asemoituu edeltävän kirjoitusmerkin yläpuolelle (käytetystä ohjelmistosta ja fontista riippuu, miten hyvin yhdistyvä tarke käytännössä osuu kohdalleen tai onko se ylipäätään käytettävissä).


title: Hattu (tarke)

text: Joissain laajennettua suomalaista näppäimistöä käyttävissä Linux-järjestelmissä yhdistyvän hatun voi kirjoittaa painamalla ensin erityistä yhdistelmänäppäintä (jollaisena usein toimii oikeanpuoleinen Windows-näppäin) ja sen jälkeen hattutarkkeen näppäinyhdistelmää kaksi kertaa peräkkäin.


title: Hattu (tarke)

text: Täysin kantakirjaimesta riippumaton on tarkkeenomainen hattu U+02C7 (ˇ), joka ei siis oikeastaan ole tarke lainkaan vaan tarkoitettu käytettäväksi itsenäisenä kirjoitusmerkkinä esimerkiksi kielitieteellisissä merkinnöissä. Se voidaan laajennetulla suomalaisella näppäimistöllä tuottaa painamalla tarkenäppäimen jälkeen välilyöntinäppäintä (joissain järjestelmissä toimii myös tarkenäppäimen painaminen kaksi kertaa peräkkäin).


title: Syvyyssuuntainen läpikäynti

text: Tietojenkäsittelytieteessä syvyyssuuntainen läpikäynti eli syvyyshaku (, DFS) on graafialgoritmi, joka etsii kaikki solmusta saavutettavat solmut. Sen avulla saadaan tietoa graafin rakenteesta; polunhakua varten parempi algoritmi on yleensä leveyssuuntainen läpikäynti.


title: Syvyyssuuntainen läpikäynti

text:
Syvyyssuuntainen läpikäynti voidaan ilmaista vapaamuotoisesti seuraavasti:
Jos halutaan käydä koko verkko läpi, niin lisäksi:


title: Syvyyssuuntainen läpikäynti

text: Tietoa saadaan paljon irti seuraavalla toteutustavalla:


title: Syvyyssuuntainen läpikäynti

text: Syvyyssuuntainen läpikäynti on helpointa toteuttaa rekursiivisesti:


title: Syvyyssuuntainen läpikäynti

text: aika: globaali muuttuja, joka kertoo montako kertaa yhteensä ollaan edetty tai peruutettu


title: Juurijuhla

text:
JuuriJuhla-RotFest eli Espoon kansanmusiikkiviikko järjestetään vuosittain huhtikuussa. Tapahtuma alkoi vuonna vuonna 2003 Kevät soi -nimisenä. Vuodesta 2004 nimi on ollut JuuriJuhla-RotFest. Tapahtuma tarjoaa suomalaista, suomenruotsalaista ja kokeilevaa kansanmusiikkia.
Lasten kansanmusiikkikonsertit ovat alusta asti olleet olennainen osa JuuriJuhlan ohjelmaa, kuten myös suomenruotsalaiset tapahtumat.


title: Juurijuhla

text:
JuuriJuhlan päänäyttämö on Leppävaaran Sellosali, mutta konserttipaikkoina toimivat myös Espoon vanhat kartanot, kirkot sekä seurantalot.
Tapahtuman taiteellisena johtajana toimii kansainvälisesti ansioutunut harmonikkataiteilija, taiteilijaprofessori Maria Kalaniemi.


title: Juurijuhla

text: JuuriJuhla-RotFestin järjestävät JuuriJuhla-RotFest-yhdistys, Suomen Kansanmusiikkiliitto, Espoon kaupunki, Espoon Kansanmusiikkikilta, Uudenmaan Kansanmusiikkiyhdistys, Espoon tuomiokirkkoseurakunta, Esbo svenska församling sekä Esbo Hembygdsförening.


title: Juurijuhla

text: Vuoden 2009 JuuriJuhla pidettiin 13.-18. huhtikuuta. Esiintyjiä oli muun muassa Ilona Korhonen Ensemble, Tsuumi Sound System, Vieno Kekkonen & Pekka Pentikäinen, J. Karjalainen & Veli-Matti Järvenpää, Frigg, Maria Kalaniemi & Pekka Lehti, Jouhiorkesteri, Polka Chicks ja Pasi K & Hurmos.


title: Järvensivu

text: Järvensivu on Tampereella Iidesjärven pohjoisrannalla sijaitseva kaupunginosa, joka ylettyy järven rannalta Kalevanharjulle. Se rajoittuu pohjoisessa Kalevanrinteeseen, idässä Vuohenojaan, etelässä Iidesjärveen sekä lännessä Kalevanharjuun. Järvensivulla on asukkaita noin 1 400. Kaupunginosassa on oma koulu, Järvensivun koulu. Järvensivun halki kulkee Tampere–Haapamäki-rata, jolla oli vuosina 1952–1988 Järvensivun seisake.


title: Järvensivu

text:
Järvensivulla sijaitsevalla pienellä puistoalueella Järvensivun tilan entiselle pihamaalle on vuonna 1971 pystytetty muistokivi, jossa lukee: ”Tämä muistolaatta on omistettu Järvensivun entiselle omistajalle Heikki Ahlgrenille, joka alkuun pani Järvensivun omakotiasutuksen vuokraamalla sitä varten tontteja.”
Tietojen mukaan Järvensivun tilan paikalla oli 1500-luvulla Messukylän seurakunnan kappalaisen pappila. Tampereen keskustassa sijaitsevan Kyttälän saneeraus aloitettiin 1800-luvun viimeisellä vuosikymmenellä, jonka jälkeen Järvensivullekin alkoi tulla asukkaita.


title: Järvensivu

text: Järvensivulaiset saivat ostaa vuokratontit omakseen marraskuussa 1951. Kolme vuotta myöhemmin alueen asemakaava tarkistettiin ja peltojen vuokratonteille alkoi nousta omakotitaloja, kuten rintamamiestaloja, joihin myös vuokralaiset pääsivät. Näin saatiin rahaa muun muassa rakennusvelkaan. 1960-luvulla rakentaminen jatkui Järvensivun rinteessäkin, kun kaupunki oli alueen ostettuaan lisännyt rakennusoikeutta. Rakennusliikkeet halusivat ostaa tontteja. Myös vanhojen tonttien taloihin tehtiin jotakin laajennuksia ja peruskorjauksia.


title: Järvensivu

text: Iidesjärven itäpään luhtaniityille on muodostettu kaavoituksella suojeltu alue. Samoin Järvensivun puoleinen rantapöheikkö on suojeltu, muu osa järvestä ja sen rannoista on vapaa virkistys- ja vapaa-ajan toimintaa varten. Lintulajeja Iidesjärvellä on tavattu yli kahdensadan, myös todellisia harvinaisuuksia.


title: Dirty Pretty Things

text: Dirty Pretty Things oli brittiläinen rockyhtye. Yhtyeen keulahahmona toimi entisen The Libertines -yhtyeen laulaja-kitaristi Carl Barât. The Libertines hajosi vuonna 2004 Barâtin ja Pete Dohertyn kiistoihin, ja Barât perusti uuden yhtyeensä syyskuussa 2005. Dirty Pretty Thingsissä soittivat Barâtin lisäksi Didz Hammond, Gary Powell ja Anthony Rossomando. Yhtyeen musiikkityyliä kuvailtiin garage punkiksi ja indie rockiksi. Yhtye soitti viimeisen keikkansa Lontoon Astoriassa 20.12.2008.


title: Viisas

text: Viisas tarkoittaa yleisesti ihmistä, jolla on viisautta — joka osoittaa esimerkiksi oppineisuutta ja laajoja tietoja, tai kykyä ajatella tai harkita asioita selkeästi ja syvällisesti. Eri ajattelijoilla on ollut erilaisia näkemyksiä siitä, millainen ihminen on viisas.


title: Viisas

text: Platon tekee dialogissaan "Pidot" selvän eron filosofin ("filosofos") ja viisaan ("sofos") välille. Ero selitetään rakkauden käsitteen avulla. Rakkaudelta puuttuu se kohde, jota se etsii. Siksi filosofilla (kirjaimellisesti ”viisauden rakastajalla”) ei ole sitä viisautta mitä hän etsii. Viisas sen sijaan ei rakasta eikä etsi viisautta, koska hänellä jo on viisaus. Platonin mukaan on olemassa kahdenlaisia olentoja, jotka eivät tee filosofiaa:


title: Viisas

text: Filosofin asema on näiden kahden ryhmän välissä. Filosofi ei ole viisas; mutta tajutessaan tämän, hän etsii viisautta ja rakastaa sitä. Tämä ero filosofin ja viisaan välillä oli myöhemmin merkittävässä osassa stoalaisessa filosofiassa, joka kehittyi Platonin jälkeen.


title: Viisas

text: Stoalaiset katsoivat viisaan olevan yksilö, joka ei voi kärsiä mitään vahinkoa kohtalon taholta. Elämän ongelmat, joita ihmiset kohtaavat — kuten sairaus, köyhyys, arvostelu, huono maine ja kuolema — eivät aiheuttaneet viisaassa mitään murhetta, ja elinolot, joita muut ihmiset tavoittelevat — kuten terveys, varallisuus, ylistys, maine ja pitkä elämä — olivat viisaan mielestä vain tarpeetonta ylimääräistä. Stoalaiset näkivät viisaan täysin riippumattomana ulkoisista olosuhteista, ja tämän onnellisuuden ("eudaimonia") riippuvaksi ainoastaan viisaan omasta hyveellisyydestä..


title: Viisas

text: Viisas saavuttaa tämän haavoittumattomuuden tiedon kautta, tulkitsemalla vaikutelmia oikein. Tämä on keskeisellä sijalla stoalaisessa tietoteoriassa.


title: Saint-Malo

text: Saint-Malo on 49 661 asukkaan (2006) kaupunki Bretagnessa Luoteis-Ranskan rannikolla. Kaupunki on rakennettu Rance-joen suulle. Vanha kaupunki on kokonaan linnoitettu ja satamaa suojaavat voimakkaan vuoroveden paljastamat hiekkasärkät. Saint-Malon satama on vilkas sekä matkustaja- että tavaraliikenteessä.


title: Saint-Malo

text: Vuosina 1590–1594 kaupunki oli julistautunut itsenäiseksi tasavallaksi ja se oli monen kaapparin kotisatama.


title: Nerjungrin lentoasema

text: Nerjungrin lentoasema, myös Nerjungri–Tšulmanin lentoasema tai Tšulmanin lentoasema () on lentoasema Sahan tasavallan eteläosassa Nerjungrin piirissä, kahdeksan kilometriä Tšulmanista pohjoiseen. Nerjungrin kaupunkia palveleva lentoasema on siviililiikenteen käytössä. Lentoasemalta on päivittäinen yhteys tasavallan pääkaupunkiin Jakutskiin sekä Etelä-Siperiassa sijaitsevaan Novosibirskiin.


title: Karjalan kirkkotie

text: Karjalan kirkkotie on osa Via Karelia -matkailutietä. Se alkaa Valamosta, Heinävedeltä, Etelä-Savosta ja päättyy Hattuvaaraan, Ilomantsiin, Pohjois-Karjalaan. Tie on ortodoksinen kulttuurimatkailu- ja pyhiinvaellusreitti. Sen varrella on 1700- ja 1800-luvuilta peräisin olevia puukirkkoja ja tsasounia.


title: Karjalan kirkkotie

text: Tienvarren kohteissa vaalitaan karjalaista praasniekkaperinnettä. Jokainen pyhäkkö on omistettu jollekin pyhälle tai pyhän juhlan muistolle.


title: Karjalan kirkkotie

text: Tien varren kohteita ovat myös omaleimaiset erämaakalmistot, jotka on säilytetty täysin luonnonvaraisessa tilassa.


title: Tšerski

text: Tšerski () eli Tšerskej () on taajama ja Nižnekolymskin piirin (ulusin) hallinnollinen keskus Sahan tasavallan koillisosassa Kolyman alajuoksun varrella, noin 130 kilometriä joen suulta. Tšerskissä sijaitsee meri- ja jokisatama "Zeljonyi Mys" (), joka on avoin noin kolme kuukautta vuodesta. Tšerskin lentoasema sijaitsee kilometrin päässä taajaman eteläpuolella.


title: Tšerski

text: Paikkakunta, samoin kuin läheinen Tšerskivuoristo, on nimetty puolalaissyntyisen tutkimusmatkailijan Jan Czerskin (ven. "Ivan Dementjevitš Tšerski") mukaan.


title: Ratbat

text: Ratbat on fiktiivinen hahmo Transformers-universumissa.


title: Ratbat

text: Ratbat on Transformersien kotiplaneetalla, Cybertronilla korkea-arvoinen polttoaineupseeri, jonka vastuulla on Decepticonien polttoaineen saanti ja sen kulutus. Ratbatille tärkeintä on polttoaineen säästäminen. Ratbatin robottimuoto on mekaaninen lepakko ja hänen muuntautumismuotonsa on C-kasetti.


title: Ratbat

text:
Megatronin kadottua Ratbat otti yhdessä Decenpticon Shockwaven kanssa Maan Decepticonien johdon. Maan Decepticonit olivat tuhlanneet turhan paljon polttoainetta turhissa operaatioissa ja Ratbat päätti tulla itse paikan päälle. Myöhemmin Ratbat sieppasi Autobottien ihmisliittolaisen, Busterin.
Shockwaven oletettua kuolleen Ratbatista tuli Maan Decepticonien johtaja. Hänen valta-aikansa ei kuitenkaan kauan kestänyt, kun Decepticon Scorponokin johtamat Decepticonit saapuivat Maapallolle. Samaan aikaan Decepticonit saivat tiedon avaruudessa olevasta energialähteestä, Alikannasta. Starscreamin petettyä Decepticonit ja laitettua nämä taistelemaan keskenään ja Autobotteja vastaan Ratbat ymmärsi Starscreamin juonittelut ja vaati Optimus Primea julistamaan tulitauon. Tämän jälkeen kaksi Decepticon ryhmää ja Optimus Primen johtamat Autobotit liittoutuivat keskenään, pysäyttääkseen Starscreamin. Ratbat johti Transformersien partiota yhdessä Autobot Blasterin kanssa. Ratbat yhdessä Scorponkin kanssa epäilivät kuitenkin Optimusta petturiksi ja lähtivät tappamaan tätä. Lopun Ratbat kohtasi, Scorponokin ammuttua häntälaserillaan täysosuman. Ratbat putosi maahan ja hajosi romuksi. Tämän jälkeen Ratbatia ei enää koskaan nähty.


title: Ratbat

text: Elokuvassa "" Ratbat esiintyy lyhyessä, äänettömässä roolissa. Hän pysäyttää Autobotti Blasterin lähettämän hätäsanoman, yhdessä Decepticon Rumblen, Frenzyn ja Ravagen kanssa.


title: Ratbat

text: Ratbat johtaa sarjakuvassa Decepticon alaryhmää, nimeltä Ultracons.


title: Elina Halttunen

text: Elina Johanna Halttunen (s. 10. toukokuuta 1952 Helsinki) on suomalainen kirjailija, käsikirjoittaja ja näyttelijä. Halttunen julkaisi esikoisromaaninsa "Saaressa kaikki hyvin" helmikuussa 2009.


title: Elina Halttunen

text: Hän näytteli 1970-luvulla MTV:n "Naapurilähiö"-sarjassa. Halttunen on myös näyttellyt tv-sarjassa "Rikas ja kunniallinen" (1988).


title: Elina Halttunen

text: Vuonna 1993 Halttusella alkoi kahdeksan vuoden yhtäjaksoinen käsikirjoitustyö, kun hän kirjoitti MTV3:lle menestyssarjat "Blondi tuli taloon" (1994–1995), "Ihmeidentekijät" (1996–1998) ja "Parhaat vuodet" (2000–2002). Hän myös ohjasi "Blondi tuli taloon" -sarjan yhdessä Reija Virolaisen kanssa.


title: Elina Halttunen

text: 2000-luvulla hän käsikirjoitti Yle TV1:n "Kotikatu"-sarjaa. Hän on myös käsikirjoittanut Ilkka Vanteen lotista kertovan elokuvan "Lupaus" (2005) ja Kalle Päätalon elämään keskittyvän elokuvan "Päätalo" (2008).


title: Elina Halttunen

text: Halttunen on naimisissa lääkäri Veli Ylitalon kanssa. Heillä on kolme tytärtä Johanna, Karoliina, Saara ja poika, Mikko. Hänen vanhempansa olivat näyttelijät Hilkka ja Kaarlo Halttunen. Hänen sisarensa on näyttelijä Marjukka Halttunen.


title: Jeff Lisandro

text: Jeffrey "Jeff" Lisandro (s. Perth, Länsi-Australia, Australia) on australialainen nykyään Italian Salernossa asuva pokeriammattilainen. Lempinimellä "The Iceman" ("jäämies") tunnettua Lisandroa pidetään yhtenä maailman parhaista käteispelaajista, mutta hän on menestynyt myös pokeriturnauksissa. Hänellä on neljä World Series of Poker -voittoa, joista kolme tuli vuonna 2009.


title: Jeff Lisandro

text: Lisandroa pidettiin pitkään yhtenä parhaista pokeripelaajista, joka ei ollut voittanut yhtään World Series of Poker -turnausta. Lisandro oli selvinnyt useita kertoja finaalipöytään, ensimmäisen kerran vuonna 1997, jolloin hän oli 3 000 dollarin pot limit omaha -turnauksen seitsemäs. Vuoden 2004 WSOP:ssa Lisandro oli kahdesti kolmas: 2 000 dollarin pot limit omahassa ja 5 000 dollarin seitsemän kortin avopokerin maailmanmestaruusturnauksessa. Jälkimmäisessä Lisandron palkintosumma oli 74 400 dollaria. WSOP:n pääturnauksessa Lisandro oli vuonna 2006 seitsemästoista ja ansaitsi 659 730 dollaria.


title: Jeff Lisandro

text: Vuonna 2007 Lisandro oli lähellä ensimmäistä WSOP-rannekettaan 5 000 dollarin pot limit hold'emin maailmanmestaruusturnauksessa, mutta hävisi lopun kaksinpelissä Allen Cunninghamille. Viimein 2 000 dollarin seitsemän kortin avopokeriturnauksessa Lisandro onnistui ja voitti rannekkeen sekä 118 246 dollaria. Hän oli myös koko WSOP:n vuoden toiseksi paras pelaaja Tom Schneiderin jälkeen. Vuoden 2008 WSOP:ssa Lisandro oli toinen Mike Matusowin voittamassa 5000 dollarin no limit 2-7 draw lowball -turnauksessa.


title: Jeff Lisandro

text: Vuonna 2009 Lisandro voitti peräti kolme WSOP-ranneketta: yhden jokaisesta seitsemän kortin avopokerimuodosta (seven card stud, seven card stud hi-lo ja razz).


title: Jeff Lisandro

text: World Poker Tourilla Lisandro ei ole vielä selvinnyt finaalipöytään, kerran hän on päässyt rahasijoille. European Poker Tourilla vuoden 2006 Barcelona Openissa hän oli kuudes ansaiten 115 200 euroa.


title: Jeff Lisandro

text: Joulukuussa 2004 Lisandro voitti 25 000 dollarin sisäänoston heads up limit hold'em -turnauksen. Finaalissa hän kukisti Howard Ledererin. Toukokuussa 2005 Lisandro voitti WSOP:n oheisturnauksen, 10 000 dollarin no limit hold'em -tapahtuman Lake Tahoella. Lopun kaksinpelissä vastassa oli Phil Ivey. Ykköspalkinto oli 542 360 dollaria.


title: Jeff Lisandro

text: Lokakuussa 2009 Lisandron turnausansiot ylittivät 4,0 miljoonaa dollaria.


title: Goblin

text: Goblin voi tarkoittaa seuraavia asioita:


title: El Sadar

text: Estadio El Sadar (vuosina 2006–2013 Estadio Reyno de Navarra) on stadion Pamplonassa, Espanjan Navarrassa. Stadion avattiin 2. syyskuuta 1967, ja sen nykykapasiteetti on 19 800 istumapaikkaa.


title: El Sadar

text: El Sadarin pääasiallinen käyttäjä on Espanjan kakkossarjassa Segunda Divisiónissa pelaava jalkapalloseura Club Atlético Osasuna, jonka kotistadionina se toimii.


title: El Sadar

text: Stadion on saanut nimensä lähellä virtaavasta Sadarjoesta. Vuosina 2006–2013 stadion tunnettiin Navarran aluehallinnon kanssa tehdyn sponsorisopimuksen myötä muinaiseen Navarran kuningaskuntaan viitanneella nimellä Estadio Reyno de Navarra.


title: Tšerskin lentoasema

text: Tšerskin lentoasema on pieni lentoasema Sahan tasavallan koillisosassa Nižnekolymskin piirissä, kilometri Tšerskin taajamasta etelään, lähellä. Tšerskin lentoasema palvelee pääasiassa pieniä rahtikoneita.


title: Isidro Nozal

text: Isidro Nozal Vega (s. 18. syyskuuta 1977) on espanjalainen maantiepyöräilijä. Hän sijoittui toiseksi vuoden 2003 Espanjan ympäriajossa.


title: Isidro Nozal

text: Nozal kilpaili ammattilaisena vuosina 1999−2009. Hän aloitti uransa ONCE-Deutsche Bank -tallissa (nyk. Astana Team) ja jatkoi joukkueessa aina vuoteen 2007 saakka, jolloin hän siirtyi Continental-tason talliin Karpin-Galicia. Vuosina 2008–2009 hänen tallinsa oli portugalilainen Liberty Seguros.


title: Isidro Nozal

text: Vuonna 2005 Nozal sai kahden viikon kilpailukiellon, kun hänen verensä hematokriitti-arvo todettiin liian korkeaksi. Nozal liitettiin myös alkuvaiheessa Operaatio Puerto -dopingtapaukseen, mutta Espanjan viranomaiset vapauttivat hänen syytöksistä. Vuonna 2009 hän jäi kiinni CERA-hormonin käytöstä.


title: Isidro Nozal

text: Nozalin tavaramerkkinä oli, ettei hän käynyt suurten ympäriajojen yhteydessä suihkussa, koska pelkäsi veden pehmentävän lihaksensa.


title: Valtion asuntorahasto

text: Valtion asuntorahasto on Suomen valtion hallinnoima rahasto. Aiemmin toimi myös saman niminen valtion virasto.


title: Valtion asuntorahasto

text: Valtion asuntorahaston (VAR) varoista maksetaan Asumisen rahoitus- ja kehittämiskeskuksen hyväksymien korkotukilainojen tukia ja sen tekemän asuntotuotannon avustuksia.


title: Valtion asuntorahasto

text: Rahasto perustettiin vuonna 1990 nimellä asunto-olojen kehittämisrahasto. Rahastoon siirrettiin budjettitalouden ulkopuolelle valtion asuntolainasaamiset eli vuodesta 1949 myönnetyt aravalainat. Rahaston nimi muutettiin vuonna 1993 Valtion asuntorahastoksi.


title: Valtion asuntorahasto

text: Vuosina 1993–2007 oli olemassa myös Valtion asuntorahasto -niminen valtion keskusvirasto (ARA) ARA myönsi aravalainoja ja hyväksyi korkotukilainoja vuokra- ja asumisoikeusasuntojen rakentamiseen, peruskorjaamiseen ja hankintaan. Tämän lisäksi Valtion asuntorahasto myönsi asumiseen liittyviä avustuksia sekä valvoi omistusasuntolainojen valtiontakausjärjestelmää.


title: Valtion asuntorahasto

text: Valtion asuntorahasto -viraston tehtävät siirtyivät vuoden 2008 alusta uudelle Asumisen rahoitus- ja kehittämiskeskukselle (ARA). Vaikka toiminta valtion virastona päättyi vuoden 2008 alusta, Valtion asuntorahasto -niminen rahasto (lyhenne VAR) on edelleen olemassa.


title: Valtion asuntorahasto

text: ARA oli aravalainoitusta varten perustetun Asuntohallituksen ja Asuntorakennustuotannon valtuuskunta Aravan tehtävien jatkaja. Virasto perustettiin vuonna 1993, mutta asiaa koskeva laki laadittiin jo 1989. Virasto lakkautettiin 31.1.2007, ja sen tehtävät siirrettiin uudelle Asumisen rahoitus- ja kehittämiskeskukselle, joka jatkaa ARA-lyhenteen käyttämistä.Lisäksi ARA ylläpiti kattavaa alan erikoiskirjastoa, jonka toimintaa jatkaa Asuntojen rahoitus- ja kehittämiskeskus. Asuntorahasto julkaisi toimintaansa liittyen erilaisia tilastoja ja selvityksiä asuntorakentamisesta. ARA jatkoi myös Asuntohallituksen työtä suunnittelun ja rakentamisen ohjaamisessa kohti parempaa laatua. Työkaluiksi laadunohjaukseen virasto oli luonut muun muassa Asuntojen arviointimenetelmä ARVIn ja LASER-laadunseurantamittarin. ARVIn avulla voidaan arvioida asuntosuunnitelman laatua, LASER on järjestelmä, jossa ARA pisteyttää laatukriteereillä vuoden kaikki uudisrakennushankkeet. Työkalut siirtyivät uuden ARAn käyttöön.


title: Valtion asuntorahasto

text: Rahoituksen toimintaansa Valtion asuntorahasto sai vanhojen lainojen lyhennyksistä ja koroista, sekä jälleenmyymällä myöntämiään lainoja ulos, tyypillisesti ulkomaalaisille rahoituslaitoksille.


title: Valtion asuntorahasto

text: Vuonna 2006 Valtion asuntorahasto rahoitti 3 576 asunnon rakentamisen ja 10 533 erityyppistä perusparannushanketta. Uudisrakentamisen määrä on runsas 10 prosenttia asuntojen kokonaistuotannosta Suomessa.


title: Valtion asuntorahasto

text: Uudistuotannon asunnoista vuonna 2006 noin 40 prosenttia oli erityisryhmien asuntoja. Kokonaismäärästä oli vuokra-asuntoja 881 kpl ja asumisoikeusasuntoja 297 kpl. Korkotukilainoilla rakennetusta asunnoista 131 oli omakotitaloja, 196 osaomistusasuntoja ja 64 asunto-osakeyhtiötalojen asuntoja.


title: Valtion asuntorahasto

text: Valtion asuntorahasto kuului Ympäristöministeriön hallinnonalaan. Virastolla on noin 70 työntekijää. Viraston toimintaa johti "ylijohtaja", lisäksi toimintaa ohjaa valtioneuvoston asettama "johtokunta". Virasto oli jaettu seitsemään toimintayksikköön, joilla oli omat vastuualueensa:


title: Valtion asuntorahasto

text: Lisäksi toimi neljä "pysyvää työryhmää":


title: Eeva Eloranta

text: Eeva-Elina Eloranta-Lappalainen (s. 4. heinäkuuta 1954 Helsinki) on suomalainen näyttelijä, käsikirjoittaja, ohjaaja ja tapahtumatuottaja. Hän näytteli monissa 1980-luvun elokuvissa.


title: Eeva Eloranta

text: Eeva Eloranta valmistui Teatterikoulusta 1975 ja täydensi opintojaan teatteritaiteen maisteriksi 2008. Pitkän freelance-uransa aikana Eloranta on näytellyt Helsingin, Porin ja Seinäjoen kaupunginteattereissa sekä Suomen Kansallisteatterissa.


title: Eeva Eloranta

text: Eloranta toimi toistakymmentä vuotta Pieksämäellä muun muassa seutuopiston taideaineiden opettajana sekä harrastajateatterin ja kulttuurikeskus Poleenin teatterin ohjaajana, kunnes vuonna 2011 perusti miehensä Hannu Lappalaisen kanssa tapahtumatuotantoyrityksen. Sen ensimmäinen tuotanto oli Eeva Elorannan Mikkelin teatterille tekemä ohjaus Heli Laaksosen näytelmästä "Lukkosulaa ja lumpeenkukkia" 2013.


title: Eeva Eloranta

text: Eloranta oli yksi "Samaa sukua, eri maata" -televisiosarjan käsikirjoittajista. Eloranta on toiminut myös ääninäyttelijänä piirretyissä ja animaatioelokuvissa sekä kuunnelmissa, kuten Orvokin roolissa Pekka Parikan ohjaamassa kuunnelmaversiossa Hannu Salaman romaanista "Minä, Olli ja Orvokki".


title: Eeva Eloranta

text: Eloranta sai Jussi-palkinnot roolitöistään elokuvissa "Yö meren rannalla" (1981) ja "Palava enkeli" (1984).


title: Eeva Eloranta

text: Elorannalla on puolisonsa kanssa kaksi lasta.


title: Asemantausta

text: Asemantausta on Lahden 25. kaupunginosa, joka sijaitsee välittömästi Lahden rautatieaseman ja rautatien eteläpuolella. Kaupunginosan naapurikaupunginosia ovat pohjoisessa Keski-Lahti, kaakossa Saksalankdun ja Hakakujan itäpuolella Kerinkallio, etelälounaassa Tapparankadun eteläpuolella Laune ja lännessä Helsingintien takana Sopenkorpi.


title: Asemantausta

text: Aikaisemmin puhekielessä Asemantaustaa on kutsuttu myös nimellä "Paanantaka". Saksaksi rautatie on Eisenbahn, josta on tullut suomen kieleen "paana" tarkoitaen laajemminkin rautatien lisäksi myös muuta kulkuväylää (saksaksi "Bahn").


title: Asemantausta

text: Alue oli paljolti 1970-luvulla vielä peltoa, mutta eteläpuolisen Launeen kehittyessä kaupalliseksi keskukseksi (mm. Prisma ja K-Citymarket sekä rautakaupat) Asemantaustaankin on rakennettu liiketiloja ja asuinrakennuksia. Asemakaavallisesti Asemantausta jakautuu Anttilanmäki-, Kittelä-, Kullankukkula- ja Marolinna-nimisiin asuinalueisiin sekä Lepikko-nimiseen teollisuusalueeseen. Alueelle rakennettiin vuoden 1989 hiihdon maailmanmestaruuskilpailuiden kisakylä. Edellinen kisakylä rakennettiin Riihelään.


title: Asemantausta

text: Asemantaustalla toimiiesimerkiksi Asemantaustan päiväkoti (Heikinkatu 7), Kaarikadun päiväkoti (Kaarikatu 16), Anttilanmäen alakoulu ja Länsiharjun koulu, harjoitusjäähalli SOL Areena Lahti, keilahalli, Launeen kirkko ja esikoislestadiolaisten ruokoushuone.


title: Asemantausta

text: Asemantaustan kautta kulkee sekä kauko- että paikallisliikenteen linja-autoja. Linjat 1, 2, 6, 7, 13, 31, 32, 88, 89 ja 89Z kulkevat Asemantaustan ohi Vesijärvenkatua ja Uudenmaankatua pitkin.


title: Samaa sukua, eri maata

text: Samaa sukua, eri maata on vuosina 1998–2000 MTV3:lla lähetetty suomalainen draamasarja. Se on kehitelty Euroopan unionin Media-ohjelmaan kuuluvan PILOTS-projektin tuella.


title: Samaa sukua, eri maata

text: Sarja keskittyy kuvaamaan Kilapan perheen ja perheeseen liittyvien ihmisten elämää.


title: Samaa sukua, eri maata

text:
MTV3 esitti sarjan ensimmäisen tuotantokauden uusintana kesällä 2007 ja toisen tuotantokauden uusinnat alkoivat uusintana perjantai-iltapäivissä 21. marraskuuta 2008. Sarja julkaistiin DVD:nä vuonna 2009.Hessu Kilappa saapuu pitkältä valokuvausmatkalta ulkomailta ja huomaa eläneensä yli varojensa. Hänen tyttöystävänsä aerobic-ohjaaja Titti on kuitenkin onnellinen tietämättä asiasta. Hessu huomaa tutun kuvatoimiston pomon vaihtuneen kovaan bisnesnaiseen Iris Vesaan. Hessun ja Iriksen välille syntyy heti jännite. Ville Kilappa, Hessun pikkuveli, menestyvä lentoperämies, tarjoaa taloudellista apua Hessulle. Hessu kuitenkin kieltäytyy, sillä Villen salaiset säästöt on tarkoitettu Villen vaimon, Annen yllättämiseen pianon ostolla. Anne tasapainoilee heidän pikku tyttärensä Lindan hoidon ja omien harrastustensa välillä. Suloinen Linda on jälleen isovanhempien Marja-Liisan ja Eskon kultasepänliikkeessä hoidettavana.
Kilapat kokoontuvat Marja-Liisan kutsusta yhteiselle illalliselle ja Villen ja Hessun lapsuudenaikaiset kiistat nostavat päätään. Murto kultasepänliikkeeseen ja Eskon huolimattomuus vakuutusasioissa hiertää Eskon ja Marja-Liisan suhdetta.


title: Adachi

text: Adachi () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Tokion keisarillisen palatsin pohjoispuolella ja rajautuu Arakawan, Katsushikan, Kitan ja Sumidan erillisalueisiin sekä Saitaman prefektuurin Hatogayan, Kawaguchin, Sōkan ja Yashion kaupunkeihin. Arajoki virtaa erillisalueen eteläosassa ja Sumidajoki sen etelärajalla. Adachissa on 683 610 asukasta (vuonna 2017) ja sen pinta-ala on 53,25 neliökilometriä.


title: Adachi

text: Adachin erillisalueella on 88 kaupunginosaa, jotka jakautuvat yhteensä 269 osa-alueeseen (). Yhteen kaupunginosaan kuuluu yhdestä yhdeksään osa-aluetta.


title: Ilmakehän kaukokartoitus

text: Ilmakehän kaukokartoitus on ilmakehän ominaisuuksien havaitsemista laitteilla, jotka eivät ole kosketuksissa ilmakehän mitattavan osan kanssa: radioluotaus ei ole kaukokartoitusta, sääsatelliitti- ja säätutkahavainnot ovat. Ilmakehän kaukokartoitus on olennainen osa kaukokartoitusta. Meteorologiassa ollaan kiinnostuneita ilman lämpötilan ja kosteuden pystyjakaumasta. Muissa yhteyksissä ollaan kiinnostuneita poistamaan ilmakehän vaikutus. Ilmakehäkorjaukseksi kutsutaan menetelmiä joilla maanpinnan mittaukset eri ajanhetkinä ja erilaisista mittauskulmista saadaan vertailukelpoisia.


title: Ilmakehän kaukokartoitus

text: Ilmakehän läpinäkyvyys eli läpäisevyys sähkömagneettiselle säteilylle vaihtelee eri aallonpituuksille. Pinnan ilmiöitä mitattaessa keskitytään ikkuna-alueille, joilla ilmakehän on mahdollisimman läpinäkyvä. Tarkasteltaessa aallonpituusalueita, joilla ilmakehän on osittain läpinäkyvä, saadaan informaatiota ilmakehän eri kerroksista. Läpäisevyyden muutoksessa korkeuden funktiona saadaan niin sanottu painofunktio, joka kertoo miltä korkeudelta ilmakehää kanava saa suurimman osan informaatiostaan.


title: Ilmakehän kaukokartoitus

text: Ensimmäisissä luotausinstrumenteissa oli kymmenkunta kanavaa (kapeaa aallonpituusaluetta, joita instrumetti mittaa), joista laskettiin ilmakehän lämpötila- ja kosteusprofiilit. Ilmakehämalleissa oli kuitenkin hyvin nopeasti enemmän tasoja kuin instrumenteissa kanavia, joten oli epäselvää kuinka paljon tällaisesta mittauksesta tehty luotaus voisi antaa lisätietoa mallille. Lisäksi koska samasta mittauksesta voidaan johtaa mielivaltainen määrä luotauksia, tarvittiin jonkinlainen alkuarvaus luotaukselle. Tällä alkuarvauksella on oma virheensä, joka aiheuttaa lisää epävarmuutta mallin alkutilaan. Alun optimismi katosi ja tarvittiin uusia menetelmiä satelliittitiedon käyttöön malleissa.


title: Ilmakehän kaukokartoitus

text: 1990-luvun puolenvälin tienoilla tietokoneiden teho oli kasvanut tarpeeksi, jotta voitiin alkaa käyttää variaatiolaskentaan perustuvia menetelmiä. Nyt mallinnettiin suoraan mallin alkutilan perusteella minkälainen satelliittimittauksen tulisi olla ja alkutilaa muokattiin havaitun eron perusteella. Tämän tiedon operatiivisessa hyödyntämisessä sään ennustamiseen on pisimmällä eurooppalainen ECMWF-keskus.


title: Ilmakehän kaukokartoitus

text: Uusissa luotausinstrumenteissa, kuten AIRS ja IASI, kanavien määrä on kasvanut jolloin myös mittauksen pystyerottelukyky on kasvanut. Näin luotaustuotteiden laatu on kasvanut ja niitä tuotetaan operatiivisesti käyttäjille.


title: Ilmakehän kaukokartoitus

text: GPS-satelliittien signaali vääntyy ilmakehän kosteuden mukaan. Tästä voidaan laskea tietoja ilmakehän kosteudesta. Mittausinstrumentti voi olla maanpinnalla tai toisessa satelliitissa. Jälkimmäisessä tapauksessa puhutaan okkultaatiomittauksista.


title: Ilmakehän kaukokartoitus

text: Saksalaisen tutkimussatelliitin CHAMPin mukana oli intrumentti GPS-okkultaatiomittausten tutkimiseen. METOP-satelliitin GRAS-instrumentti on tarkoitettu näiden mittausten operatiiviseen tuottamiseen. Tätä tukee EUMETSATin GRAS SAF-projekti.


title: Arakawa

text: Arakawa () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Sumidajoen oikealla rannalla Tokion keisarillisen palatsin pohjoispuolella ja rajautuu Adachin, Bunkyōn, Kitan, Sumidan ja Taitōn erillisalueisiin. Erillisalue on saanut nimensä Arajoelta, joka virtaa sen pohjoispuolella. Arakawassa on 213 289 asukasta (vuonna 2017) ja sen pinta-ala on 10,16 neliökilometriä.


title: Arakawa

text: Arakawan erillisalueella on 7 kaupunginosaa, jotka jakautuvat yhteensä 52 osa-alueeseen (). Yhteen kaupunginosaan kuuluu kuudesta kahdeksaan osa-aluetta.


title: Jarvis Cocker

text: Jarvis Branson Cocker (s. 19. syyskuuta 1963, Sheffield) on englantilainen muusikko, joka tunnetaan erityisesti johtamastaan Pulp-yhtyeestä.


title: Jarvis Cocker

text: Jarvis Cocker perusti yhtyeen ystävänsä Peter Daltonin kanssa vuonna 1978 ollessaan 15-vuotias. Pulp ei kuitenkaan saavuttanut suuren yleisön suosiota pitkään aikaan. Yhtyeen kokoonpano muuttui jatkuvasti soittajien lähtiessä omille teilleen tai opiskelemaan. Cocker harkitsi useasti myös yhtyeen lopettamista.


title: Jarvis Cocker

text: Yhdeksänkymmentäluvun alussa Pulp teki levytyssopimuksen Island Recordsin kanssa. Ensimmäiset Island Recordsin julkaisemat singlet "Do You Remember the First Time?" ja "Lipgloss" nousivat kohtalaiseen listamenestykseen. Varsinainen studioalbumi "His 'n' Hers" nousi yhdeksänneksi Britannian listalla.


title: Jarvis Cocker

text: Vasta vuonna 1995 julkaistu "Different Class" nosti Pulpin suosionsa huipulle. Single "Common People" nousi listalla sijalle kaksi. Pulp julkaisi ennen hajoamistaan vielä kaksi albumia "This Is Hardcore" ja "We Love Life". Yhtye palasi vuonna 2011 yhteen ja suoritti seuraavan vuoden kuluessa useita festivaaliesiintymisiä.


title: Jarvis Cocker

text: Vuonna 2002 Cocker perusti ystävänsä Jason Bucklen kanssa yhtyeen Relaxed Muscle. He eivät esiintyneet omilla nimillään, vaan käyttivät nimiä Darren Spooner ja Wayne Marsden. Tarinan mukaan he olisivat tavanneet suorittaessaan yhdyskuntapalvelua rangaistuksena murrosta.


title: Jarvis Cocker

text: Pitkään odotettu sooloalbumi "Jarvis" julkaistiin marraskuussa 2006. Kriitikoiden ylistämä albumi nousi Britannian listalla sijalle 37. Cockerin toinen soololevy "Further Complications" ilmestyi toukokuussa 2009.


title: Jarvis Cocker

text: Cocker asui pitkään Pariisissa vaimonsa ja poikansa kanssa, mutta asuu nykyään East Sheenissä, Lontoossa.


title: Jarvis Cocker

text: Cocker esiintyi vuoden 2005 elokuvassa Harry Potter ja liekehtivä pikari velhoyhtye "Kohtalottarien" laulajana, ja toimi Wes Andersonin ohjaamassa "Fantastic Mr. Fox" -animaatiossa ääninäyttelijänä. Lokakuussa 2011 Faber julkaisi Cockerin laulunsanoista koostetun kirjan "Mother, Brother, Lover: Selected Lyrics."


title: Hiusten väri

text: Ihmisten hiusten väri määräytyy lähinnä geneettisesti. Myös ympäristö ja hiusten käsittely voivat vaikuttaa väriin, esimerkiksi auringonpaiste voi vaalentaa hiuksia, ja varsinkin nykyisin monilla on tapana värjätä hiuksiaan. Eri ikävaiheissa hiusten väri voi vaihdella. Nuorilla on usein vaaleammat hiukset kuin aikuisilla, ja vanhusten hiukset voivat alkaa harmaantua.


title: Hiusten väri

text: Maailmalla yleisin hiusten väri on tumma. Tummat tai tummanruskeat hiukset ovat yleisimmät myös Euroopassa. Hiukset voivat olla myös vaaleat tai jotain vaalean ja tumman väliltä. Vaaleat hiukset voivat olla rusehtavat, harmahtavat, kellertävät tai punertavat. Vaaleimmillaan hiukset ovat lähes valkoiset. On myös voimakkaan punaisia hiuksia.


title: Hiusten väri

text: Valtaosa maailman vaalea- ja punahiuksisista on eurooppalaisia tai eurooppalaisperäisiä, tosin myös Euroopan ulkopuolelta peräisin olevilla euripideillä esiintyy vaaleita ja punaisia hiuksia. Muiden kuin euripidien keskuudessa vaaleat hiukset ovat harvinaiset, ja tällöinkin kyseessä on yleensä albinismi, joka on häiriö geneettisen ilmiasun toteutumisessa. Poikkeuksena tähän ovat Australian aboriginaalit, joilla varsinkin lapsuusiässä voi esiintyä punertavia hiuksia.


title: Hiusten väri

text: Vaaleahiuksisuus johtuu alhaisesta tumman melaniini-pigmentin ja korkeasta vaalean pigmentin määrästä. Näiden perinnöllisten tekijöiden määrästä ja suhteesta riippuen väri vaihtelee kussakin tapauksessa useimmiten vaaleankeltaisen, jopa valkoisen eri sävyistä aina oranssiin, punertavaan tai kullan värin suuntaiseen sävyyn. Vaaleahiuksisuutta ei tule sekoittaa albinismiin, joka on resessiivisten geenien aiheuttama mutaatio, joka estää melaniinin tuotannon.


title: Hiusten väri

text: Punahiuksisuutta pidetään joko vaaleahiuksisten alatyyppinä tai omana tyyppinään. Punaiset hiukset aiheutuvat eri geeneistä kuin vaaleat hiukset, mutta jotta hiusten väri olisi voimakkaan punainen, täytyy ihmisellä olla sekä vaaleiden että punaisten hiusten geenejä. Tummissa hiuksissa punainen pigmentti ei niin helposti näy.


title: Hiusten väri

text: Vaaleahiuksista ihmistä on suomessa perinteisesti kutsuttu vaaleaveriköksi. Vastaavasti ruskeahiuksista tai tummahiuksista on kutsuttu tummaveriköksi, ja tumman ja vaalean välimaastossa olevia ristiverisiksi. Punahiuksista on kutsuttu punaveriseksi. Niinkin erilaiset asiat kuin hiukset ja veri on tässä nimityskäytännössä samaistettu. Ilmeisesti ihmisen joidenkin ominaisuuksien on ajateltu olevan pohjimmiltaan veressä. Siniverinen tarkoittaa aatelista, mutta ei viittaa hiusten väriin. Luultavimmin sillä on tarkoitettu ulkotöitä tekemättömien aatelisten kalvakan ihon läpi kuultavia sinertäviä verisuonia.


title: Hiusten väri

text: Vaaleahiuksista on myös kutsuttu yksinkertaisesti vaaleaksi tai valkeaksi, punahiuksista punaiseksi ja tummanruskeahiuksista tai tummahiuksista mustaksi. Karjalankieliset ovat sanoneet punapäitä ruskeiksi, sillä karjalan kielessä "ruskie" tarkoittaa punaista. Karjalaisen kansanlaulun sanat "ruskie neitsyt, valkie neitsyt" tarkoittavatkin punapäistä ja vaaleaa tyttöä.


title: Hiusten väri

text: On myös puhuttu päistä: valkeapää on vaaleahiuksinen, mustapää tummahiuksinen ja punapää punahiuksinen. Nimitys punapää viittaa yhä punaisiin hiuksiin. Valkeapää ja Mustapää ovat yhä käytössä sukuniminä, ne viittaavat suvun jonkun kantavanhemman hiusten väriin.


title: Hiusten väri

text: Länsi- ja Pohjois-Euroopassa esiintyviä punaisia hiuksia on joskus pidetty noituuden merkkinä, mikä on saattanut johtua maailman punahiuksisimpiin kuuluviin irlantilaisiin kohdistuneista epäluuloista.


title: Hiusten väri

text: Joissakin kansantarinoissa mainitaan henkilöiden hiusten väri. Yleensä hiusten väri mainitaan vain tyyliseikkana tai runomitan vuoksi, eikä sillä ole juuri merkitystä. Joidenkin taruhenkilöiden hiusten väri taas on merkittävä piirre. Esimerkiksi kauniit neidot kuvataan usein vaaleiksi – Pohjolan tyttäret jopa niin vaaleiksi koko hipiältään, että ihon läpi näkyy luu ja luun läpi luuydin. Mahdollisesti oikeastikin elänyt, tarujen muistama sankari Musta-Nykyri taas on saanut nimensä paitsi tummista hiuksistaan, myös ihonsa merkillisestä, tummasta vivahteesta, josta on osattu kertoa vielä vuosisatojen päästäkin.


title: Verano (yhtye)

text: Verano on saksalainen hands up- ja commercial trance -yhtye, johon kuuluvat Marco Stork (Marco Juliano) ja Stefan Richly (Stefan Rio). Yhtyeeseen kuului aiemmin myös D-Style (Dennis Nicholls), mutta hän erosi siitä.


title: Bunkyō

text: Bunkyō () on yksi Japanin pääkaupungin Tokion erillisalueista. Se sijaitsee sisämaassa Yamanoten alueella Tokion keisarillisen palatsin pohjoispuolella ja rajautuu Chiyodan, Shinjukun, Taitōn, Kitan, Arakawan ja Toshiman erillisalueisiin. Bunkyōssa on 214 683 asukasta (vuonna 2017) ja sen pinta-ala on 11,29 neliökilometriä.


title: Bunkyō

text: Bunkyōssa on asunut Meiji-kaudelta lähtien kirjailijoita, kuten Natsume Sōseki, älymystöä ja poliitikkoja. Alueen tärkeitä maamerkkejä ovat Tokyo Dome -stadion, judon keskus Kōdōkan ja Tokion yliopisto. Myös yksi Tōyō-yliopiston kampuksista sijaitsee alueella.


title: Bunkyō

text: Bunkyōn erillisalueella on 19 kaupunginosaa, jotka jakautuvat yhteensä 69 osa-alueeseen (). Yhteen kaupunginosaan kuuluu kahdesta seitsemään osa-aluetta. Laajemmin Bunkyōn voidaan katsoa koostuvan entisen Tokion kaupungin Hongōn ja Koishikawan suuralueita vastaavista alueista.


title: Cannibal Ferox

text: Cannibal Ferox on vuonna 1981 julkaistu Umberto Lenzin ohjaama eksploitaatioelokuva. Elokuvan ilmestyessä se oli hyvin kiistelty ja se oli aikanaan kielletty yli 30 maassa väkivaltaisen sisällönsä takia.


title: Cannibal Ferox

text: Elokuva kertoo kolmesta ystävyksestä, Gloriasta, Rudystä ja Patista. He lähtevät tutkimattomaan viidakkoon todistamaan maailmalle, että kannibalismi olisi pelkkää legendaa, jota ei ole koskaan edes esiintynyt. Viidakossa he kohtaavat kaksi huumeiden salakuljettajaa, Miken ja Joen. Miehet kertovat, että he ovat juuri ja juuri päässeet pakenemaan verenhimoista kannibaaliheimoa. Mike ja Joe lyöttäytyvät nuorten mukaan. Harhaillessaan viidakossa he palaavatkin suoraan kannibaaliheimon kylään. Nyt nuoret saavat tietää, etteivät tarinat kannibaaleista olekaan pelkkää huhua.


title: Henry Sidgwick

text: Henry Sidgwick (31. toukokuuta 1838 – 28. elokuuta 1900) oli englantilainen filosofi. Hän edusti utilitarismia ja oli kiinnostunut ennen kaikkea etiikasta ja poliittisesta filosofiasta.